Украина, Грузия ва австралиялик легионерлар ўйнаган баҳсда "Сурхон" ва "Қизилқум" муроса кўчасини танлади ГАЛЕРЕЯ / CHAMPIONAT.asia\n17:49Остон Ўрунов "Уфа" таркибида назорат ўйинида қатнашди 0 17:29"Эриксеннинг ишини яқин муддат ичида ёпамиз" 0 17:29Фарғона вилояти ҳокими кубоги. Биринчи кун. "Андижон"да мағлубият, "Навбаҳор"да дуранг, "Нефтчи" ва "Турон"да ғалаба 4 17:18"Милан"нинг собиқ футболчиси фаолиятини якунлади 0 17:11Бу сафар ҳам бир қадам қолганда "қуладик" 47 16:55Ингзнинг уйини ўмарган ўғрига суд ҳукми эълон қилинди 0 16:45Лэмпард: "Челси"да ўйнаётганингда тарих ва эмблемани ҳурмат қилишинг керак" 0 16:29"Атлетико" ҳимоячиси 1 йил деганда майдонга тушди 8 16:10Бугун туғилган кунини нишонлаётган Жозе Моуриньо қўл остида ўйнаган энг яхши футболчилардан иборат рамзий терма 23 15:52А Серия. "Интер" ўз майдонида сўнгги 5 ўйиннинг 4тасида мағлуб бўлган жамоани қабул қилмоқда (асосий таркиблар) 2 15:42Футболчи чилим паби ёнидаги жанжалдан кейин вафот этди 4 15:20Мадрид дербиси асосий таркиблари маълум бўлди 5 15:13Лемар "Арсенал"га ўтмаслиги мумкин 1 14:56"Фиорентина" хавбеки кеча ўйин вақтида касалхонага етказилди 7 14:45Кечаги ўйинда гол урган футболчи: "Биз ишлашда давом этамиз" 37\nУкраина, Грузия ва австралиялик легионерлар ўйнаган баҳсда "Сурхон" ва "Қизилқум" муроса кўчасини танлади ГАЛЕРЕЯ\n16 июл 2019 16:29\nКеча Суперлига клублари "Сурхон" ва "Қизилқум" ўзаро назорат учрашуви ўтказишди.\nБахтиёр Ашурматов ва Ҳамиджон Актамов шогирдлари муроса кўчасини танлашди. Ҳар иккала жамоа таркибида бир қатор легионерлар тўп тепишди. Термизликлар таркибида украиналик Микола Агапов ҳаракат қилган бўлса, йиғинга келган 4 нафар бразилиялик футболчилар эса узоқ йўл босиб келишгани боис учрашувни томоша қилишди. Навоийликлар таркибида эса Австралия, Грузия ва россиялик легионерлар тўп тепишди.\n"Қизилқум"ни 4 футболчи тарк этди, Австралия, Грузия ва Россиядан легионерлар кўрикда\n"Сурхон" йиғинига келган 4 нафар бразилиялик легионер.\n"Сурхон" - "Қизилқум" 1:1\nГоллар: Микола Агапов 23 - Лаша Тотадзе\n"Сурхон": 22.Сардор Қобулжонов (12.Азамат Ахмедов), 2.Абдуқаххор Хожиакбаров (38.Аббосбек Махсталиев), 5.Аюбхон Номанов, 6.Рахматулло Бердимуродов, 8.Микола Агапов (30.Хайруллаев Шохзамон), 10.Шавкат Саломов (15.Азамат Алланиязов), 13.Абдул Азиз Юсупов (7.Равшанбек Хурсанов), 20.Хусниддин Ғофуров, 21.Аъзамжон Алиев, 70.Элдор Бойматов (81.Санжарбек Ахмедов), 99.Рустам Азимов (19.Акбар Султонов).\nНазорат беллашуви: АГМК - "Сурхон" учрашувидан ГАЛЕРЕЯ 86\n"Қизилқум" футболчилари норматив тест топширишди 4\n"Қизилқум" футболчилари пойтахтда тиббий кўрикдан ўтишди 8


Ислом Тўхтахўжаев «Қизилқум» билан шартнома имзолади\nЎзбекистон миллий жамоаси ҳимоячиси Ислом Тўхтахўжаев янги мавсумда «Қизилқум» шарафини ҳимоя қилади.\n«Ислом Тўхтахўжаев «Қизилқум»да 20-рақам остида тўп тепади. Умид қиламизки, тажрибали ҳимоячи жамоамизнинг ғалабаларига муносиб ҳисса қўшади. «Қизилқум»га хуш келибсан, Ислом!», - дейилади Навоий клуби матбуот хизмати хабарида.\nИслом фаолияти давомида «Нефтчи», «Локомотив» Хитойнинг «Шэньян Урбан» клубларида тўп тепган. У Суперлигада жами 251 ўйинда майдонга тушган ва 21та гол уришга эришган.\nМаълумот учун, 31 ёшли марказий ҳимоячи миллий жамоада 71 та учрашувда майдонга тушиб, 2 бор рақиб дарвозасини аниқ нишонга олган.


Полицияда ҳижобга ўрин бор! » Ўзбекистон янгиликлари – Zamin.uz\n17 апрель 2018, 21:15\nҲозирги кунда Монреал полициясида офицерларга ҳижобни тақиқловчи ҳеч қандай норма йўқ. Бундай масала шу кунга қадар бўлмаган, чунки ҳеч бир муслима маҳаллий ҳуқуқ-тартибот органларида хизмат қилиш истагини билдирмаган - дея хабар тарқатди fitrat.uz IslamNewsга таяниб.\nЯнгиликлар » Дунё » Полицияда ҳижобга ўрин бор!\n00:35 Америка ҳукумати полиция ҳижобни ечишни талаб қилган уч аёлга 180 минг доллар тўлайди\n14:07 Канадалик фуқаро 3 нафар полиция ходимини отиб қўйди\n21:24 Талабанинг қўлига 46 кг тилла қаердан келди?\n07:32 Қозоғистоннинг 18 миллионинчи фуқароси ким бўлди?


Назарбоев қачон янги ҳукумат раҳбари тайинланишини маълум қилди » Новости Узбекистана сегодня: nuz.uz\nНовости Узбекистана → Жахонда → Назарбоев қачон янги ҳукумат раҳбари тайинланишини маълум қилди\n09-09-2016 16:14 0 1543 Рейтинг1 Чоп этиш\nНазарбоев қачон янги ҳукумат раҳбари тайинланишини маълум қилди\nКеча, 8 сентябрь куни Қозоғистон бош вазири Карим Масимов ўз лавозимидан озод этилган эди.\nАввалроқ, Қозоғистон бош вазири Карим Масимов лавозимидан озод этилиб, Республиканинг Миллий хавфсизлик қўмитаси раиси этиб тайинлангани ҳақида хабар берган эдик. Унинг ўрнига ҳукуматни вақтинчалик Бакитжан Сагинтаев бошқариб туради.\nБугун, 9 сентябрь куни, Қозоғистон президенти Нурсултон Назарбоев ҳукуматнинг янги таркиби икки кун ичида шакллантирилишини эълон қилди. Бу ҳақда Назрабоев ҳукуматнинг кенгайтирилган тартибда ўтказилган мажлисида айтиб ўтди, дея “Nur.kz” ёзмоқда.\n“Бугун-эрта, яқин кунларда янги ҳукумат таркиби иш бошлайди”, дейди Қозоғистон давлат раҳбари.\nУнинг сўзларига кўра, янги ҳукуматни шакллантириш ишлари узоққа чўзилмайди.\nМаълумот учун, Карим Масимов Қозоғистон бош вазири сифатида 2014 йилнинг 2 апрелидан буён ишлаб келаётган эди.


10 апрель, 2021, 18:50\nТеглар:Ливерпуль | Астон Вилла | АПЛ\nАнглия Премьер-лигасининг 31-тури доирасида "Ливерпуль" ўз уйида "Астон Вилла"ни қабул қилади. Ушбу саҳифа орқали ўйиннинг матнли трансляциясини кузатиб боришингиз мумкин. Учрашувнинг хавфли вазиятларини ўтказиб юбормаслик учун саҳифани янгилаб туриш тавсия этилади.\nМохамед Салах 57'\nОлли Уоткинс 43'\n"Астон Вилла" энди олдинга ташланишга мажбур бўлмоқда. Мезбонлар вақтдан ютишга ҳаракат қиляпти.\nГООООООООООЛЛЛЛЛЛЛЛЛЛЛЛЛЛ!!! Трент-Александр Арнольд "Ливерпуль"ни қутқармоқда. Жарима майдони ташқарисидан берган зарбаси Мартинес учун қайтариб бўлмас йўналиш олди.\nОзан Кабак ўрнига Жердан Шакири майдонга туширилди.\nОлли Уоткинс фол ишлатди ва сариқ карточка олди.\nТрезеге ўйинни давом эттира олмади. Жейкоб Ремзи унинг ўрнига майдонга туширилди.\nТрезеге майдонда ётибди. Шифокорлар унга ёрдам беришга етиб келди.\nФирмино ўрнига Мане майдонга тушди.\nТаргетт сариқ карточка ишлаб олди.\nТайрон Мингсга тиббий ёрдам кўрсатилмоқда.\nТьяго Алькантара Жеймс Милнер ўрнида ҳаракат қилади.\nЭль-Гази ўрнига Траоре ўйинни давом эттиради.\nНакамба ўрнига Баркли майдонга тушди.\nМилнер сариқ карточка ишлаб олди.\nЭндрю Робертсон жарима майдонига хавфли узатма амалга оширди. Ҳимоячилар ўз ўрнида.\nГООООООООООЛЛЛЛЛЛЛЛЛЛЛЛ!!! Салаҳ барибир гол урмоқда. Ҳисоб тенглашди.\nМерсисайдликларнинг бир нечта узатмаси ҳимоячилар томонидан қайтарилди.\n"Ливерпуль" штур уюштиришда давом этмоқда.\nДуглас Луис сариқ карточка ишлаб олди.\nРоберто Фирминонинг узатмасини ҳимоячи қайтариб қолишга эришди.\nГОООООООООООЛЛЛЛЛЛЛЛЛЛЛЛЛ!!!! Фирмино мувозанатни тиклади. Тайм сўнгида бразилиялик футболчи жуда муҳим голни урди. Йўқ... Шошманг. Ҳакам ВАРни кўргач, голни бекор қилди. Офсайд.\nГООООООООЛЛЛЛЛЛЛЛЛЛЛЛ!!! Олли Уоткинс - "Ливерпуль"нинг қўрқинчли туши. У яна гол урмоқда.\nЖотанинг зарбасини Мартинес қийинчилик билан қайтара олди.\nФирминонинг узатмасидан сўнг, Салаҳда яхши вазият пайдо бўлди. Зарба ноаниқ.\nРобертсоннинг узоқ масофадан йўллаган узатмаси ҳеч бир футболчига насиб этмади.\nАрнольднинг бурчакдан узатган тўпини Жота боши билан дарвозага йўллади. Бироз юқоридан ўтиб кетди.\nЖон МакГин ўз яриммайдонида рақибга нисбатан қоидани бузди. "Ливерпуль" жарима зарбаси амалга оширади.\nДуглас Луис тиббий ёрдам қабул қилиб олди.\nЭзри Конса қўпол ҳаракати учун сариқ карточка ишлаб олди.\nФабиньо майдон марказида қоидани бузди.\nДиогу Жота жарима майдони ичида ажойиб пас қабул қилиб олди. Зарба анча юқоридан ўтиб кетди.\nУоткнис офсайдда қолиб кетди.\nФирмино жарима майдони ичига ёриб киришга уруниб кўрди. Аммо тўп ҳимоячилар томонидан олиб қўйилди.\nСалаҳ жуда қулай имкониятдан фойдалана олмади. Зарба ноаниқ кетди.\nАрнольднинг бурчак узатмаси ўтмади.\n"Ливерпуль" позицион ҳужумда ўйнаяпти.\nЭндрю Робертсон бурчак тўпини тезкорлик билан ўйинга киритиб юборди.\nИлк хавфли вазият мезбонларда. Салаҳ жарима майдони ичида зарба бериш имкониятига эга бўлди. Мартинесдан ажойиб сейв.\nПол Тирни бугунги баҳсда ҳакамлик қилади.\n"Энфильд" Бирмингемдаги 2:7 учун ўч олиш учун шай ҳолатда! Футболчилар-чи?\nАссалому алайкум, азиз футбол мухлислари. АПЛ 31-тури доирасидаги "Ливерпуль" - "Астон Вилла" баҳсининг матнли трансляциясини бошлаймиз. Бугунги ўйинни Абдулвосид Валихонов матнли тарзда сизларнинг эътиборингизга ҳавола этади.\nМЮ сафарда кичик камбэк эвазига ғалаба қозонди\nLIVE "Астон Вилла" - "Манчестер Юнайтед": Матнли трансляция


BBC Uzbek - Dunyo - Брейвик маҳкамаси оилалар зални тарк этиши билан якунланган\nБрейвик маҳкамаси оилалар зални тарк этиши билан якунланган\nСўнгги янгиланиш 22 июн 2012 - 14:26 GMT\nБрейвик сиёсий ишончлари туфайли жиноят содир қилгани ва шу сабабдан руҳан соғлом эканини даъво қилади.\nНорвегияда Андерс Бейринг Брейвик устидан ўтган маҳкама қурбонлар оиласининг маҳкама залидан чиқиб кетишлари билан ниҳоясига етган. Оилалар Брейвикнинг ўз ҳужумларини асослаб беришга уринишига қарши норозилик тарзида шундай йўл тутганлар.\nБрейвик ўтган июлда 77 одамни нимага ўлдирганини изоҳлаб бериш учун нутқини бошлашга шайланганда, 30дан ошиқ киши зални тарк этган.\nУ мусулмонлар ишғолини тўхтатиш учун қотилликларга қўл урганини айтиб, ўзини руҳий соғлом дея тан олиниши ва айбдор деб топилишини сўради.\nКузатувчиларга кўра, Брейвик ўзининг ҳеч қандай мақсадсиз амал қилган телба дея тасвирланишини истамайди.\nҲакамлар 24 августда ҳукмни эълон қиладилар. Прокурорлар Брейвик руҳий носоғлом деб топилишини талаб қилишмоқда.\nБрейвикнинг ҳимоячиси ўз мижози жиноятларига экстремал сиёсат сабаб бўлганини айтган.\nМаҳкаманинг охирги кунида ҳужумлардан бевосита шикастланган қатор одамларнинг кўрсатмалари янграган.\n33 ёшли Брейвик 22 июлда Ослодаги ҳукумат биноларига қарши бомба ҳужумларини уюштириш ва Утойя оролидаги лагерда Лейбористлар партиясининг ёш аъзоларини отиб ўлдириш орқали 77 кишини нобуд қилиш ва 242 нафарини жароҳатлаганини ўз бўйнига олган.\nМаҳкамада Брейвик 45 дақиқа давомида нима учун ҳужумларни амалга оширгани ҳақида гапирган, бироқ бу телевидение ё радио орқали узатилмаган.\nАввал тайёрланган нутқини ўқиб эшиттирар экан, у Норвегияда ўзи ҳуш кўрмайдиган ҳар қандай жиҳатларни санаб ўтган: улар орасида Овронигоҳ кўрик танловида асли этник норвегиялик бўлмаган иштирокчиларга Норвегияга вакиллик қилиш ҳуқуқини бериш, "Секс ва шаҳар" телесериалининг ахлоқий жиҳатлари, ҳамда мусулмонлар сонининг кўпайиб бораётгани тилга олинган.\nМусулмонлар орасидаги туғилиш кўрсаткичларидан иқтибос келтириб, Брейвик Норвегия "кўп маданиятли дўзах"га айланишининг олдини олиш учун ҳужумларни уюштирганини айтди.


Энди Россияда узоқ вақт фаолият юритиш учун мигрантлар ягона электрон ҳужжатга эга бўлишлари керак | bankvabiznes.uz\nЭнди Россияда узоқ вақт фаолият юритиш учун мигрантлар ягона электрон ҳужжатга эга бўлишлари керак\nРоссия Федерациясида узоқ вақт фаолият юритиш учун мигрантлар ягона электрон ҳужжатга эга бўлишлари керак. Ҳужжат чет эл фуқаросига ҳар 10 йил муддатда алмаштириш ҳуқуқи берилиши режалаштирилмоқда.\nИчки ишлар вазирлиги вакилининг сўзларига кўра, ҳужжатда мигрант тўғрисидаги график ва матнли маълумотлар сақланади. Хорижий фуқаро маълумотлари жойлашган электрон ҳужжат ҳамда рамийлаштириш билан боғлиқ бўлган маълумотлар қонуний ва суб-ҳуқуқий ҳужжатлар лойиҳасини тайёрлаш жараёнида қўлланилади.\nРоссия Президенти Владимир Путин 2018 йил октябрь ойида миграция қонунчилигини такомиллаштириш мақсадида Россия Федерациясининг 2019-2025 йиллардаги миграция сиёсати контсепциясини тасдиқлаган эди. Кейинчалик ҳукумат уни 2022 йилгача амалга ошириш бўйича чора-тадбирлар режаси тасдиқланган. Ушбу режа доирасида миграция режимларини ислоҳ қилиш билан боғлиқ бўлган ҳужжат ишлаб чиқилмоқда.\nРоссия Федерацияси ҳудудида чет эл фуқаролари 90 кун давомида ҳар қандай қонуний мақсадлар билан визасиз фаолият юритишлари учун янги миграция тузумини жорий этиш режалаштирилмоқда. Бу мамлакатга кирадиган барча хорижий фуқаролар учун бирдек амал қилади.\nРоссияда ишлаятган мигрантлар учун маълумот\nХорижга кетаётган мигрантлар учун яратилган имтиёзлар ҳақида хабардормисиз?


Сўнгги вақтларда бош вазир ўринбосари Танзила Норбоева, бандлик ва меҳнат муносабатлари вазири Шерзод Кудбиев, мамлакатнинг АҚШ ва Бельгиядаги элчилари тимсолидаги Ўзбекистон ҳукумати ўзбек пахтаси ва пахта саноатига нисбатан халқаро бойкотни бекор қилишга астойдил уриняпти. Қандай бойкот ҳақида сўз бормоқда?\nМаълумки, Ўзбекистонда давлат томонидан қувватланадиган болалар ва катталарнинг мажбурий меҳнатини тугатишга оид халқаро кампания 2005 йилда бошланган эди. Ҳуқуқни ҳимоя қилиш ташкилотлари, ижтимоий инвесторлар ва касаба уюшмалари бу амалиётда ХХI асрда ҳеч қанақасига оқлаб бўлмайдиган қуллик тизимини кўрди.\n2010 йилда ўзбекистонлик тахминан 100 нафар фаолдан иборат гуруҳ бу пахта қуллиги бартараф этилмагунча ўзбек пахтасини бойкот қилиш бўйича компания ва мамлакатларга чақириқ билан чиқиб, мурожаат эълон қилди.\nБу вақтга келиб «Пахта кампанияси» номини олган халқаро коалиция мазкур чақириқни қўллаб-қувватлади ҳамда Ўзбекистон ҳукуматини муаммони тан олиш ва унинг ечимини топишга мажбурлаш йўли сифатида ўзбек пахтасига бойкот эълон қилишга жаҳондаги компанияларни кўндириш ҳаракатларини бошлаб юборди. 2018 йилга келиб 200 дан ортиқ компания ва ритейлер ўзбек пахтасини ва ундан тайёрланган маҳсулотларни сотиб олмаслик мажбуриятини имзолади. Ислом Каримов даврида Ўзбекистон ҳукумати бу бойкотдан кўп ҳам ташвишга тушмади, чунки ўзбек пахта толасининг сезиларли қисми Осиёга, биринчи навбатда, Бангладешга, шунингдек, Хитойга сотиларди. Бу давлатлар компаниялари эса бойкотга чақириқларни шунчаки эътиборсиз қолдирди.\n«Пахта кампанияси» ташаббусидан ташқари АҚШ ҳукумати ҳам ўзбек пахтасини ўзининг болалар меҳнати ва катталарнинг мажбурий меҳнатига оид иккита «қора» рўйхатига тиркади. Гарчи бу рўйхатлар компаниялар учун мажбурийлик тусига эга бўлмаса-да, уларга Ўзбекистон пахтасини сотиб олиш ижтимоий корпоратив масъулият ва ахлоқ меъёрларига зиддир, деган жуда муҳим сигнал йўллади. Ўтган йили ўзбек пахтаси бу рўйхатларнинг биридан ўчирилди. Чунки ҳақиқатан ҳам Ўзбекистон болаларнинг мажбурий меҳнатига деярли барҳам берди. Аммо ҳали у иккинчи рўйхатда турибди. Шунинг учун ўзбек пахтасини бойкот қилиш кун тартибидан олингани йўқ.\nЎзбекистон ҳукумати нега айнан ҳозир бойкотни бекор қилиш ташвишига тушиб қолди? Менимча, бунинг сабаби қуйидагича.\nЎзбекистон ҳукумати илгари қишлоқ хўжалигини, айниқса, пахта секторини экспортдан келадиган валюта тушумини ҳукумат ихтиёрига етказиб беришга мажбур бўлган “соғин сигир” сифатида қараган. Ҳатто ҳозир ҳам шундай қараш давом этмоқда. Бундай ёндашув замирида ўтган асрнинг 30-йилларида тезкор индустриялаш сиёсатини ўтказиш жараёнида Сталин амал қилган деярли ўша парадигма ётибди. Бу парадигманинг моҳияти қишлоқнинг ресурсларини сўриб олиш ва уларни индустриал тараққиёт вазифаларини ҳал этишга йўналтиришдан иборат.\nРесурсларни қайта тақсимлашга оид бу йўналишга Каримов ҳам амал қилган эди. У фермерлар белгиланган минимум билан қаноат қилиши ва амаллаб кун кўриши мумкин, барча валюта тушумларини ўз қўлига олган давлат эса гўёки уни қандай тақсимлашни яхшироқ билади, деб ҳисобларди.\nПахта сектори ресурсларини сўриш қандай амалга ошириларди? Асосан, қуйидаги бешта усулда:\n«Пахта квотаси» деб аталган, пахта толаси топширишнинг мажбурий директив режаси орқали;\nПахтани фермерлардан сотиб олиш, шунингдек, уларга уруғлик, ёқилғи сотиш, техник хизмат кўрсатиш нархларини марказлаштирилган тарзда назорат қилиш ва марказлашган ҳолда банк кредити ажратиш йўли билан. Моҳиятан, паст харид нархлари ва фермерларга товарлар ва хизматлар кўрсатиш нархларининг юқорилиги уйғунлашган тизим шакллантирилди;\nТаъминот ва харид бўйича агентларнинг монопол ҳолати воситасида. Бу ҳолат ҳатто ишлаб чиқариш жараёнини кучли маъмурий бошқаришнинг барча босқичларини ҳисобга олмаганда ҳам фермерларни бурчакка сиқиб қўяр, уларга товар ва хизматларни кимдан харид қилиш ва ўз маҳсулотини кимга сотишда ҳеч қандай танлов қолдирмасди. Масалан, пахта етиштирувчи ҳар битта туманда ҳукумат назоратида бўлган битта пахта заводи бор. Шу зайлда фермер териб олинган пахта толасини кимга етказиб беришда танлов имкониятига эга эмас;\nВалюта курсининг расмий ва бозор курси ўртасидаги фарқ воситасида. Валюта айирбошлашни либераллаштиришгача мавжуд бўлган шароитда ҳукумат бу фарқдан жуда усталик билан фойдаланди – барча валюта тушумларини ўзига олиб, фермерлар билан сўмда ҳисоб-китоб қилди. Бу ўринда харид нархлари терим мавсуми бошланишидан олдин – августда белгилангани, фермерлар билан якуний ҳисоб-китоб эса кейинги йилнинг баҳорида, баъзан бундан ҳам кечроқ амалга оширилганини ҳам ёдда тутиш керак. Сўмнинг долларга нисбатан курси муттасил тушиб борадиган бир пайтда ҳисоб-китоб қилинадиган муддатга келиб ҳақиқатда олинган даромад долларга нисбатан олганда анча кам бўлади.\nНиҳоят, фермерларни коррупция исканжасига сақлаш воситасида (улар ҳозир ҳам шу исканжада). Масалан, фермер ҳокимлик томонидан жўнатиладиган турли комиссияларни боқиши керак. Пахтани тайёрлов пунктларига топшириш вақтида бу пунктларнинг маъмурияти атайин пахта ҳажмини ва унинг сортини пасайтиради. Пахта пунктлари бундай қилмаслиги учун кўпинча фермерлар уларга пора беради. Бундан ташқари, ҳокимлар энг яхши фойда берадиган суғориладиган ерларни ўз қариндошлари, дўстлари ва пулдорларга тақсимлаб, уларнинг мажбуриятини камайтиради ҳамда шу орқали бошқа фермерлар вазифасини оғирлаштиради.\nАммо аввалги «кўп қатламли» валюта курси бекор қилиниши ортидан ҳукумат пахта секторини бошқаришнинг ўта марказлашган тизимини ушлаб турган бешта устундан бирини бой берди. Бу вазиятда ҳукумат мазкур тизимни бекор қилиш, фермерларга ўз ери ва маҳсулотидан тўла фойдаланиш ҳуқуқини бериш, уларнинг капиталлашувини ривожлантириш йўлини эмас, балки фермерларни экплуатация қилишнинг бир тизимини бошқасига алмаштириш йўлини танламоқда. Ҳукумат вазиятдан чиқиш йўлини пахта толасини ўз жойида қайта ишлаш ва кейин юқори қийматли тўқимачилик маҳсулоти экспортини кескин оширишда кўрмоқда. Буни пахта-тўқимачилик кластерлари ташкил этиш йўли билан амалга оширмоқчи. Бу кластерлар моҳиятан Хрушчевнинг совнархозларини эслатади. Фақат битта фарқи бор. Бир томондан, мазкур кластерлар пахта сектори устидан яна ўша марказлашган давлат назоратига олиб келадиган восита бўлиб хизмат қилади. Бошқа томондан, бу сектор хусусий сармоя учун очилади, аммо эксклюзив тартибда, яъни яқинлар ва шаффоф мулкка эга бўлмаган офшор компаниялар учун.\nБунда якуний экспорт тушуми пул ювиш каналлари орқали танланган ва ҳукуматга яқин шахсларнинг чўнтакларига тушиши хавфи пайдо бўлади. Яъни амалда яна ўша марказий ҳукумат ва унга яқин хусусий шахслар, балки ҳукмрон элитанинг аъзолари (шуниси ҳақиқатга яқин) асосий бенефициарлари бўлган модель шаклланмоқда.\nАйнан шу истиқболни ҳисобга олиб, ўзбек текстили экспорти йўлидаги тўсиқларни олиб ташлаш учун ҳукумат мажбурий меҳнат кўламини камайтиришга қаратилган айрим ён босишларга борди. Бу соҳада сўзсиз олға силжишга эришилди, аммо у мажбурий меҳнат амалиёти тўлиқ тақиқлангани ҳақида гапириш учун айтарли даражада катта эмас. Ҳатто Халқаро меҳнат ташкилотининг сўнгги пахта мавсуми давомидаги мониторинг натижаларига бағишланган ҳисоботида ҳам, ундаги қатор сезиларли камчиликларга қарамай, маъмурий органларнинг мажбурлови ортидан 150 мингдан ортиқ фуқаро пахта далаларида ишлагани тан олинади.\nЎзининг мустақил мониторингини ўтказган Ўзбекистон-Германия инсон ҳуқуқлари форуми маълумотларига кўра, ўтган мавсумда мажмурий меҳнат тизимли тусда давом этган. Бундай шароитда ўзбек пахтаси ва текстилига бойкотни бекор қилиш жуда эртадир. Чунки уни бекор қилиш эски мажбурлаш тизимига қайтиш (тўғрироғи, уни консервация қилиш) хавфи юқорилигини англатади. Моҳиятан айрим тоифадаги ходимлар ва талабаларни пахта теримига жўнатишни бекор қилган ҳукуматнинг айрим ён босишларига қарамай, бу тизим асоси ҳамон ўзгаришсиз қолмоқда.\nБу тизим аввалгича қолмоқда, чунки аввалги учта устунга таянишда давом этмоқда:\nпахта секторини бошқаришнинг ўта марказлашгани, бундан мақсад мазкур сектордан мавжуд ресурсларни сўриб олиш ва уларни валюта тушуми кўринишида ўз қўлида жамлаш;\nфермерларни «пахта квотаси»ни бажариш ҳамда аҳолини пахта ва бошқа қишлоқ хўжалиги ишларига сафарбар этишга мажбурлашда маъмурий чора-тадбирларга таяниш;\nпахта квотаси бажарилиши учун маҳаллий ҳокимият органлари раҳбарлари шахсан масъул этиб тайинланиши, бу эса уларни пахта теримига аҳолини мажбурий сафарбар этишга оид эски амалиётга қайтишга ундайди. Фермерлар худди аввалгидек кун-кунора ҳоким ўтказадиган мажлисларда иштирок этишга мажбурланаётгани ва пахта топшириш режаси бажарилиши ҳақида ҳисобот бераётгани, режани бажармаганда эса ҳақорат қилинаётгани ва зўравонликларга учраётгани бунинг индикатори ҳисобланади.\nБойкот масаласида ҳукумат тарафини олса бўлади, деб ҳисоблайдиган маҳаллий фаоллар ҳуқуқбонлик ҳаракатида ўзига хос «штрейкбрехерлар» ҳолатига тушиб қолиши хавфи бор. Агар босим камайтирилмаса, мажбурий меҳнат тизимини тўла йўқ қилишга тезроқ эришиш мумкин бўлган бир вазиятда улар бу мақсадни узоқлаштиришга ҳисса қўшиб қўйишлари ҳеч гап эмас. Ҳукумат билан бундай «ҳамкорлик» мамлакатни яна эски даврларга қайтариши, ҳукуматни мавжуд тизимни тўла ислоҳ қилиш учун муҳим рағбатдан маҳрум этиши мумкин.\nҲозирги кунда ижобий ўзгаришлар қаторида бундай ортга қайтиш аломатлари ҳам кузатилмоқда. Масалан, фуқароларнинг турар жой ҳуқуқлари оммавий бузилиши, эркин ахборот олиш ҳуқуқи чеклангани, одил судлов ва коррупцияга қарши кураш соҳалари, шунингдек, пахта секторидаги қонунбузарликлар шулар жумласидандир.\nМамлакат тақдири ижобий ёки салбий тенденцияларнинг қай бири ғолиб чиқишига боғлиқ. Шунинг учун Ўзбекистон ҳукуматига босимни сусайтиришга умуман йўл қўйиб бўлмайди. Айнан мана шу босим туфайли бу ҳукумат ҳуқуқбонлик ҳаракатига ён босишга мажбур бўлганини унутмаслик керак. Айнан шу босим ортидан давлат шафелигидаги пахта қуллигига тўлиқ барҳам бериш мумкин бўлади.\nCоциолог ва мустақил сиёсатшунос\ndata-title="Ўзбек пахтаси бойкотини бекор қилишга ҳали эрта" data-description="<!-- wp:paragraph --> <p>Сўнгги вақтларда бош вазир ўринбосари Танзила Норбоева, бандлик ва меҳнат муносабатлари вазири Шерзод Кудбиев, мамлакатнинг АҚШ ва ..." data-image="https://eltuz.com/wp-content/uploads/2019/04/r6247317.jpg" data-url="https://eltuz.com/elak/210018/" data-services="facebook,odnoklassniki,twitter,telegram" data-counter="ig">\n10 сентябр 2018\nТанловни чеклайдиган жамият – фақат ўзини чеклайди\nКескин қарашлари билан ижтимоий тармоқда танилган жиззахлик тадқиқотчи Рафаэл Сатторов “Элтуз” мухбири билан суҳбатда Ўзбекистондаги тузумни “архаик неофеодал жамият”, ...


Коронавирусдан ҳимоя қилувчи тақинчоқ ихтиро қилинди | Qalampir.uz\nКоронавирусдан ҳимоя қилувчи тақинчоқ ихтиро қилинди\nОлам\t01 Июль 07:49 6629\nНАСА коронавирусдан ҳимоя қилувчи тақинчоқ ишлаб чиқарди. Уни таққан одам юзи ва кўзига кўп тегинаверса, тақинчоқдаги вибрация ишлаб кетади. Ушбу безак 3D -принтерда чоп этила бошлайди. Бу ҳақда “Daily Mail” нашри ёзмоқда.\nНашрнинг таъкидлашича, инфрақизил сенсори бўлган қурилма одамнинг юзига жуда яқин келадиган қўлни аниқлайди. У ҳаракатни аниқлаганида, маржоннинг ичидаги кичик восита ишлай бошлайди. Шундай қилиб, ишлаб чиқувчилар коронавируснинг танага кўзлар, шунингдек, бурун ва оғиз орқали киришининг кенг тарқалган усулини тўхтатишга қарор қилишди.\nШу билан бирга, НАСА ушбу воситани ниқоб билан бирга, шунингдек, коронавирус инфекциясидан ҳимоя қилувчи бошқа воситалар билан бирга фойдаланишни тавсия этган. Бундан ташқари, ишлаб чиқувчилар моделни бошқа рангларда ҳам чиқаришга ваъда беришди.\nАввалроқ, дунё миқёсида коронавирусга чалиниш ҳолатлари кўпайиб бораётган мамлакатларда соғайиш бўйича рақамлар ҳам юқорилаётгани ҳақида хабар берган эдик.\n14 Июль 08:38 64029\n12 Июль 16:08 40746\n13 Июль 08:33 38475\n13 Июль 23:00 32872\n14 Июль 20:05 29845


Рустам Азимов бошчилигидаги хайъат Душанбега сафар қилади - BBC O'zbek\nРустам Азимов бошчилигидаги хайъат Душанбега сафар қилади\nФото муаллифлик ҳуқуқи Internet -courtesy\nImage caption Рустам Азимов\nСешанба куни Ўзбекистон Бош вазири ўринбосари Рустам Азимов бошчилигидаги йирик ҳайъат Тожикистонга сафар қилади.\nЎзбекистон ҳукумати вакиллари Тожикистондаги ҳамкасблари қатори президенти Имомали Раҳмон билан ҳам учрашиши режаланган.\nИккала мамлакат вакиллари савдо-иқтисодий ҳамкорлик масалаларини муҳокама этиши кутилмоқда.\nТожикистон ҳукуматидаги манбаларига таяниб Азия Плюс ахборот агентлигининг хабар қилишича, икки мамлакат ўртасидаги виза тизимини енгиллаштириш ҳам кун тартибидаги масалалар қаторидан жой олган.\nИслом Каримов ўлимидан кўп ўтмай икки мамлакат орасидаги муносабатлар ўтган 25 йил ичида мисли кўрилмаган даражада яхшилангани кузатилади.\n1992 йили тўхтатилган ўзаро ҳаво парвозларини қайта тиклашга ҳам келишиб олинган.\nХабарларга кўра, икки давлат пойтахтлари орасида парвоз қиладиган йўловчиларга визалар аэропортларнинг ўзидаёқ берилиши масаласи ҳам муҳокама этилиши мумкин.\nЎзбекистон Тожикистон билан 2000 йилда виза тизимини жорий этган ва орадан кўп ўтмай икки мамлакат орасидаги чегараларнинг анчагина қисмини миналаштирган эди.\nИслом Каримовнинг раҳбарлик даврида Тожикистон ва Ўзбекистон ўртасидаги деярли барча ришталар узилган эди.\nЎзбекистон пойтахтини Фарғона водийси билан боғлайдиган темир йўллар ва автотранспорт йўлларида қатнов деярли тўхтатиб қўйилганди.\nЎзбекистон ҳукумати вакилларининг Тожикистонга бу галги ташрифида имкон қадар барча инфратузилмаларни қайта жонлантириш масалалари кўриб чиқилиши мумкин.\nРасмий Тошкент Тожикистон пойтахтида Ўзбекистон маҳсулотларининг йирик кўргазмасини ҳам ташкил қилишни режалагани айтилади.\nТожикистонлик журналистга кўра, Ўзбекистонда ишлаб чиқарилаётган маҳсулотлар учун Тожикистон энг манфаатли бозорлардан бирига айланиши мумкин.\n"Ҳали икки мамлакат ўртасидаги муносабатлар илимасидан туриб, Тожикистон бозорларига оз бўлса ҳам Ўзбекистон маҳсулотлари кириб келар эди. Уй-рўзғор буюмларидан тортиб, Ўзбекистонда ишланган телевизорлар, сув иситиш воситаларига бозорларда талаб катта...Хитойнинг асосан арзон ва сифатсиз моллари билан Ўзбекистонда ишлаб чиқарилган маҳсулотлар ҳеч бир қийинчиликсиз рақобат қилади", дейди тожикистонлик журналист.\nТаълим ва маданият тизимида ҳамкорлик\nЎзбекистон ҳайъатининг сафарининг айрим тўла тасдиқланмаган тафсилотларига кўра, икки мамлакат вакиллари таълим тизимида ҳам ҳамкорлик масалаларини ҳам муҳокама этишлари мумкин.\nЎзбекистонлик талабаларнинг Тожикистонда, Тожикистон ёшларининг эса Ўзбекистонда таълим олиши ҳам кун тартибига чиқиши эҳтимолдан холи эмас.\n"Ўзбекистоннинг собиқ раҳбариятига қасдма-қасдми, ё бошқа сабабми, ишқилиб Тожикистонда ҳам тожиклардан бошқа маҳаллий миллат, айниқса ўзбеклар таълим тизимида қатор қийинчиликларга рўпара бўлишди. Бутун мамлакат бўйлаб туркий ва ё ўзбекча асосга эга қадимий жой номлари ёппасига алмаштирилмоқда. Ўзбек тилидаги матбуотга давлат томонидан эътибор ўта сусайган. Ўзбек мактаблари сони тобора камайиб бормоқда, бундан ташқари олий ўқув юртларинг ўзбекча бўлимлари ҳам бирин-кетин ёпилишга мажбур бўлмоқда. Бу каби эътиборсизликдан Ўзбекистондаги тожиклар ҳам арз қилишади, зора, янги раҳбарлар халқларимиз ўртасидаги азалий ришталарни яна қайта улашса...Борди-келди, савдо-сотиқ қаторида маданий алоқаларни тиклашса яхши бўлар эди", дейди Тожикистонда истиқомат қиладиган ўзбек зиёлилардан бири.\nЁн қўшни, жон қўшними?\nСўнгги бир неча йил ичида Ўзбекистон ва Тожикистон ўртасидаги муаммоларнинг энг йириги Роғун ГЭСи эди.\nМамлакат иқтисодини тиклаш йўлида ён қўшнилар, жон қўшнига айланиши мумкинлигини Ўзбекистон раҳбарияти тушуниб етган\nОктябр ойида Тожикистон, афтидан Ўзбекистоннинг янги раҳбарияти розилиги билан Роғун ГЭСини қуришни бошлади.\nТожикистонга сафар қиладиган Ўзбекистон ҳукумати вакилларига раҳбар Рустам Азимовнинг ўзи бундан икки йил аввал айни масалага Тошкент салбий муносабатда эканини таъкидлаганди.\n2014 йил 18 июлда бўлиб ўтган Марказий Осиё мамлакатларининг ҳукумат вакиллари учрашуви чоғида Ўзбекистон Бош вазирининг муовини Рустам Азимов, Ўзбекистон ҳеч қачон Тожикистонда Роғун ГЭСини қуриш режасини қўллаб-қувватламайди, деб айтган эди.\nЎшанда Азимов Роғун ГЭСини қуриш лойиҳасига қарши чиқиши омилларини санаб ўтганди.\nҚолаверса, Ўзбекистон Бош вазири муовинига кўра, Роғун ГЭСини қуриш лойиҳаси 44 йил муқаддам ишлаб чиқилган ва у бугунги талабларга жавоб бермайди.\nБироқ халқаро мутахассислар ҳисоботига кўра, Роғун лойиҳаси Марказий Осиё яшаш муҳитига хатар туғдирмайди ва бу масалада Ўзбекистон хавотирлари асоссиздир.\nАфтидан Ўзбекистоннинг янги раҳбарияти халқаро экспертларнинг Роғун масаласидаги хулосаларига ортиқ бефарқ эмас.\nПрезидент Шавкат Мирзиёев минтақадаги барча қўшнилар билан алоқаларни яхшилаш йўлини тутгани ҳам Роғунга доир расмий Тошкентнинг муносабатини ўзгартирган бўлиши мумкин.\nЎзбекистонлик журналистлардан бирига кўра, Мирзиёев ўз чиқишларида иқтисодга кўп урғу бермоқда, ҳар бир вилоятнинг экспорт салоҳиятини ошириш ҳақида гапирмоқда.\n"Мамлакат иқтисодини тиклаш йўлида ён қўшнилар, жон қўшнига айланиши мумкинлигини Ўзбекистон раҳбарияти тушуниб етган", дейди журналист.\nУнинг айтишича, минтақанинг барча мамлакатлари учун ҳам Ўзбекистон билан ўзаро борди-келди, савдо-содиқ учун очиқ чегаралар манфаатлидир.


Ўзбекистонлик муҳожир икки аëлни зўрлаганликда гумонланди\nМосква Шимоли-шарқий маъмурий округидаги “Медведково” метро бекати яқинида икки нафар аёлни зўрлаганликда гумонланаётган 20 яшар ўзбекистонлик шахс қўлга олинди.\nУни ҳибс этган Бабушкино туманлараро тергов қўмитаси оператив гуруҳи тарқатган маълумотга кўра, ўтган ойда “Медведково” метро бекатидан узоқ бўлмаган дарахтзорда икки кун ичида икки нафар рус аёли зўрланган.\nТерговчилар жиноятчининг ташқи қиёфаси ва ҳодиса тафсилотлари тўғрисида жабрланганлардан аниқ кўрсатмалар олган ва иккала жиноятни ҳам бир киши содир этгани тўғрисида хулоса қилган. Жиноятда гумонланаётган шахс аёлларни нафақат зўрлаган, балки уларнинг сумкаларини ҳам олиб қочган ва ўғирланган телефондан бемалол фойдаланиб юрган.\nYoutube порталида гумонланаëтган шахснинг ҳибс этилганидан кейин тергов хонасида сўроққа тутилаётгани видеоси пайдо бўлди.\n1993 йилда Ўзбекистонда туғилган Ҳусниддин Исмоилов экани айтилаётган муҳожирга берилган “Нима сабабдан бу жиноятга қўл урдингиз?” саволига у:\n- Буни мен қилмаганман. Мен 100 фоиз аминман бунга! Душанба куни ҳамма кўради, далилларга қараб мен эмаслигимни билади. Мен қилмаганман бу ишни. Умуман олганда русчани яхши тушунмайман, билмайман, деб гапни қисқа қилди ва экспертиза натижалари ўзининг беайблигини исботлашига ишонишини айтди.\nТерговчилар тахминича, биринчи жиноятни содир этганидан кейин айбланувчи кечаси тунги 3-4 лар орасида кўчага чиқиб, ўзига янги ўлжа қидира бошлаган.\nОвлоқроқ жойда бир ўзи кетаётган ва шу маҳаллада яшовчи аёлнинг орқасидан келиб унинг оғзини ёпган ва қўрқитиб, ерга йиқитган. Сўнгра у ўлжасини калтаклаб, юзига кийимини ёпган ва зўрлаган.\nИккита айнан жиноятни бир жойда содир этганликда гумонланаётган Ҳусниддин зўрланган аёлларнинг сумкасини ўмарганлик ва ичидаги буюмларни ўзлаштириб олганликда ҳам айбланмоқда.\nБабушкино туманлараро тергов қўмитаси ходимлари ўзбекистонлик муҳожирни жабрланган аёллардан бирига тегишли телефон орқали пеленгация қилиб ушлаганини маълум қилди.\nОператив ходимларнинг аниқлашича, 1993 йилда туғилган Ҳусниддин Исмоилов Россияга ишлаш учун келган. У Москвада аввалига ошпазлик, кейин турли майда ишларни қилиб, кун кечириб юрган.\nРоссия Тергов қўмитасининг Москва шаҳри бўйича бошқармасида Озодлик мухбирига ҳозирча Исмоиловнинг жиноятга алоқадорлигини аниқлаш бўйича экспертиза натижалари олинмаганини маълум қилишди.\nМосква шаҳри Шимоли-Шарқий маъмурий округ бўйича Ички ишлар бошқармасида сўнгги пайтларда оғир жиноятларнинг асосий қисми айнан муҳожирлар томонидан содир этилаётганини баëн қилишди:\n- Биз бир гала одамни ҳибс этaяпмиз, жумладан Ўзбекистондан. Зўрлашлар Алексеевскоеда, Медведковода, ҳамма жойда содир бўляпти. Бунга асосан Ўзбекистон, Тожикистон фуқаролари қўл урaяпти – бизнинг чамамизда, зўрлашларнинг 80 фоизига улар алоқадор. Кеча куни лифтда ёш болани зўрлашга уринганликда айбланиб қирғиз йигити ҳибс этилди; 23 июн куни 22 ёшли Аҳрор исмли ўзбек мигранти бир қизни тунаган пайтида қўлга тушди, 25 июн куни Отамурод исмли яна бир ўзбек уйига келаётган рус қизнинг сумкасини олиб қочганида айбланиб кечагина ушланди, дейди муҳожирлар томонидан қилинаётган бу каби жиноятлар одатий ҳолга айланганидан афсусланган бошқарма расмий вакиласи Олга Терешченко.\nРоссия Давлат Думасининг Мудофаа ва хавфсизлик масалалари бўйича қўмитаси очиқлаган маълумотларга кўра, ўтган 2012 йилда мигрантлар томонидан Россияда 42 мингта жиноят содир этилган.\nБу рақамларни очиқлаган қўмита раиси муовини Александр Чекалин Москванинг ўзида муҳожирлар содир этаётган жиноятлар сони 42 фоизга, ўта оғир жиноятлар эса 72 фоизга ошганини маълум қилди.\nРоссия Ички ишлар вазирлигида эса жорий йилнинг ўзида меҳнат муҳожирларига нисбатан қилинаётган қонунбузарликларнинг 8,5 фоизга ўсгани кузатилганини таъкидлашмоқда.


09 Ìàðò 2020 17:29 410\nНаманган вилоят ҳокимлигида Туркиянинг Kanimed Sağlık Çözümleri A.Ş компанияси раҳбарлари Филиз Эрдоған Марашлиоғлу ва Камуран Амасяли билан учрашув бўлиб ўтди. Бу ҳақда вилоят ҳокимлиги ахборот хизмати хабар бермоқда.\nУчрашув чоғида Учқўрғонда барпо этилаётган замонавий диагностика маркази лойиҳасининг амалга ошириш борасида қилинаётган ишлар хусусида сўз борди.\nKanimed Sağlık Çözümleri A.Ş компанияси томонидан диагностика марказида фаолият олиб борадиган маҳаллий мутахассислар учун Туркияда малака ошириш курслари ҳам ташкил этилади.\nУчқўрғонда барпо этиладиган ушбу диагностика маркази 2020 йилнинг октябрь ойида фойдаланишга топширилади.\nДунё 05.06.2020 69\nЖамият 05.06.2020 66\nЖамият 05.06.2020 209\nМаданият 05.06.2020 163\nЖамият 05.06.2020 964


Полиция Лондон теракти бўйича яна бир гумонланувчини қўлга олди\n14:44 / 07.06.2017\nЛондон полицияси ходимлари Британия пойтахтида амалга оширилган терактни тергов қилиш доирасида яна бир кшини қўлга олди. Бу ҳақда ҳуқуқни муҳофаза қилувчи органларнинг махсус хабарида сўз юритилган.\nҲужжатда қайд этилишича, шаҳарнинг шарқий туманларидан бирида полициянинг аксилтеррор бўлинмалари иштирокида махсус амалиёт ўтказилган. Терговчилар хонадонда тинтув ўтказишган ва 30 ёшли эркакни қўлга олишга қарор қилган. Унга терроризмга ёрдам бериш айби илгари сурилган.\n6 июнь куни Буюк Британия ҳуқуқни ҳимоя қилиш органлари 3 июнь кунги теракт бўйича ушланганларнинг барчасини қўйиб юборгани ҳақида хабар қилинган эди.\nЭслатиб ўтамиз, Лондон кўпригида содир этилган қўпорувчиликдан сўнг, 12 киши қўлга олинган эди. 5 июнь куни, ушбу иш бўйича суриштирув ишларини олиб бораётган терговчилар барча ҳужум қилганларнинг шахсини аниқлашга муваффақ бўлгани айтилганди.\nАввал хабар берилганидек, 3 июнь куни 3 эркак микроавтобусда Лондон кўприги яқинида пиёдаларни босиб кетган, сўнгра Боро бозорига етиб боргач, машиналардан чиқиб пичоқлар билан ўткинчиларга ҳужум қилганди.\nБунинг оқибатида 7 киши ҳалок бўлди, 48 киши яраланди. Террорчилар полициячилар томонидан отиб ўлдирилди. Жиноят учун жавобгарликни ИШИД ўз зиммасига олди.\nтеракт ИШИД Лондон\nНетаньяҳу: Исроил Австралиядаги самолётда терактнинг олдини олишга ёрдам берди


Лола Каримова кинопродюсер сифатида илк лойиҳасини тақдим этмоқда » Новости Узбекистана сегодня: nuz.uz\nСуриядаги хорижий террорчилар ўз ватанига қайтариб юборилади\nТошкентда Марказий Осиё давлатлари ташқи ишлар вазирларининг учрашуви бўлиб ўтади\nСамарқандда жазо муддатини ўтаётган маҳкум қочиб кетган\nНовости Узбекистана → Маданият ва саънат → Лола Каримова кинопродюсер сифатида илк лойиҳасини тақдим этмоқда\n12-03-2017 21:14 0 784 Рейтинг1 Чоп этиш\nЛола Каримова кинопродюсер сифатида илк лойиҳасини тақдим этмоқда\n"Бугун саҳифам орқали яқин фурсатда “Мирзо Улуғбек. Осмон тоқига қўйилган нарвон” номли ҳужжатли фильм томошабинлар эътиборига ҳавола этилишини маълум қилмоқчиман. Мазкур фильм турмуш ўртоғим ҳамда каминанинг кинопродюсер сифатидаги илк лойиҳамиздир", — деб хабар қилган Лола Каримова ўзининг Фейсбукдаги саҳифасида.\nТаъкидланишича ҳужжатли фильм буюк мутафаккир ҳамда аллома Мирзо Улуғбекнинг ҳаёти ва фаолияти ҳақида ҳикоя қилади.\n"Бу улуғ инсон ҳақида фильм яратиш ғояси менда кўп йиллар аввал пайдо бўлган. Таъбир жоиз бўлса, Мирзо Улуғбек шахси мени болалагимдан ўзига мафтун этган. У наинки қомусий билимлар эгаси, етук олим ва сулҳпарвар ҳукмдор, ўз даври учун фавқулодда саналган хислатлар соҳиби ҳам эди. Сирасини айтганда, Улуғбек замон ва макон сарҳадларини ошиб ўтган умрбоқий сиймодир.\nМирзо Улуғбек номи дунё илм-фани ривожига беқиёс ҳисса қўшган Галилео Галилей, Коперник, Джоанас Кеплер каби буюк алломалар билан бир қаторда туради. Самарқанд унинг ҳукмронлиги даврида астрономия соҳасида илғор тадқиқотлар ўтказиладиган халқаро марказга айланди. Улуғбек бунёд эттирган муаззам расадхонада ўз даврнинг етук олиму фузалолари жам бўлган эди.\nАллома тартиб берган юлдузлар жадвалида 1118 та юлдузнинг ҳолати ва жойлашуви муфассал баён этилган. У ҳисоблаб чиққан йил узунлиги натижалари эса замонавий ҳисоб-китобидан атиги 25 сонияга фарқланади. Буюк олим, шунингдек, Ер сайёраси ўқининг оғиш бурчаги 23,52 градусни ташкил этишини аниқлади, ушбу илмий натижа ҳам ҳозирга қадар энг аниқ кўрсаткич дея эътироф этилади. Улуғбек томонидан яратилган юлдузли осмон харитаси эса денгизчилар ҳаракатланишида XIX асрга қадар фойдаланилган.\nМирзо Улуғбек ҳаётининг ўн беши ёруғ, ўн беши қоронғи кечди. Кенг дунёқараши ва теран фикрлари билан ўз даври ва замондошларидан илгарилаб кетган олим, таассуфки, жаҳолат ва разолат қурбони бўлди.\nФильм сценарийсини ҳозирлаш асносида кўп ва хўб изланиб, бобокалонимиз ҳаётини таваллуд топган кезларидан бошлаб қайта тиклашга ҳаракат қилдик. Амир Темурнинг набираси бўлмиш Мирзо Улуғбек бобоси шафелигида ўз даврининг пешқадам олимлардан сабоқ олганини таъкидлашни истардим. Давлатнинг қудрати энг аввало маърифатда деб билган Соҳибқирон нуридийдаси бўлмиш Улуғбекнинг таълим-тарбиясига алоҳида эътибор қаратган. Бу эса унинг одил шоҳ ва етук олим сифатида шаклланишига хизмат қилган.\nФильм режиссёри Баҳодир Юлдошев билан кўп йиллардан бери танишмиз. Унга фильмни суратга олиш хусусида гап очганимда таклифимни мамнуният билан қабул қилди. Кўз очиб юмгунча буюк олим ва ҳукмдор яшаган даврга шўнғиб кетди.\nУшбу кинокартинани Ўзбекистонда туғилиб ўсган, мавзуни қалбан ҳис эта оладиган ижодкор яратиши керак эди. Назаримда, Баҳодир улуғ алломанинг фожеий тақдирини маҳорат билан акс эттира олди.\nФильмда Франция, АҚШ, Россия, Ўзбекистон, Буюк Британия, Дания ва Нидерландиянинг етакчи олим ва мутахассислари Мирзо Улуғбек ҳаёти ва фаолияти хусусидаги мулоҳазалари билан ўртоқлашади. Кинокартинани яратишда Бодлиан кутубхонаси (Оксфорд университети), Британия музейи, Пристон университети, Гриффит расадхонаси, Франциянинг Observatoire de la Cote d’Azur Côte расадхонаси, Калифорния университети, Даниянинг The David Collection музейи, Оксфорднинг Илм-фан тарихи музейи, Оксфорднинг St. John’s колледжи каби ўқув юртлари, музей ва кутубхоналарнинг бисотидан фойдаланилди.\nЧет эллик олимларнинг аксари айнан Мирзо Улуғбек сиймоси сабаб мамлакатимизга меҳр қўйганини эътироф этган.\nФильм жанр нуқтаи назаридан ҳужжатли саналса-да, унда бадиий воситалардан ҳам фойдаландик. Съёмка жараёнига ўзбекистонлик ва қозоғистонлик каскадёрларни жалб қилдик, ўша даврга мос тарихий либосларни танлаш ва тайёрлашга ҳам алоҳида эътибор қаратдик.\nКинокартинада Винсент Кассель, Арманд Ассанте, Франциско Овалле каби жаҳон киноси юлдузлари суратга тушди. Маъруф Отажонов, Жавоҳир Зокиров, Ҳошим Арслонов сингари миллий кино усталаримиз ҳам ўз ролини маромига етказиб ижро этди.\nҲолливуднинг "Титаник", "Оловуддин", "Геркулес" каби фильмларга мусиқа басталаган машҳур композитори Уолтер Афанасьев картинамиз учун махсус мусиқа ёзди.\nБеназир хонанда Севара Назархон ижросидаги саундтрек эса фильмга ўзгача жозиба бахш этди. Фильм премьераси ҳақида кейинроқ маълум қиламиз", — деб ўз постига якун ясаган Лола Каримова.


БАҲОНИНГ «БЕБАҲО» БАҲОСИ - Ўзбекистон овози газетаси\nРустам ХОЛМУРОДОВ, Самарқанд давлат университети ректори, техника фанлари доктори, профессор:\n— Президентимиз Шавкат Мирзиёев томонидан мамлакатимизда замонавий кадрларга бўлган эҳтиёжни таъминлаш, билимли ёшларни стратегик соҳаларга жалб этиш масалаларига бағишлаб ўтказилган йиғилиш ҳақида матбуотда ўқиб, мутахассис сифатида мени ва ҳамкасбларимни ўйлантириб келаётган олий таълимдаги баъзи бир масалалар ҳақида фикр юритдим.\nОлий таълим тизимида олиб борилаётган таълим-тарбия ишларининг самарадорлиги мамлакатда амалга оширилаётган ижтимоий-иқтисодий ислоҳотлар натижадорлигини таъминлайдиган асосий омиллардандир.\nКейинги икки йилда олий таълим тизимида бизнинг кўнглимизни тоғдек кўтарадиган бир қатор ишлар бошланди. Ҳеч шубҳасиз, қабул қилинаётган қарорлар, фармонлар ва ишлаб чиқилаётган низомлар олий таълимнинг сифатини таъминлашга қаратилган.\nПрезидентимизнинг «Олий таълим муассасаларида таълим сифатини ошириш ва уларнинг мамлакатда амалга оширилаётган кенг қамровли ислоҳотларда фаол иштирокини таъминлаш бўйича қўшимча чора-тадбирлар тўғрисида»ги қарорида ҳам таълим сифатини тизимли равишда яхшилаб боришни таъминлайдиган аниқ вазифалар белгилаб берилган.\nОлий таълимдаги ислоҳотлар, айниқса, кейинги икки йил ичида қабул қилинган «йўл хариталари», таълим сифатини кўтаришга қаратилган қатор чора-тадбирлар олий таълимни оёққа турғазишга асос бўлмоқда. Хусусан, ўқув режаларини тубдан такомиллаштириш, фан дастурларини истеъмолчилар ва мукаммаллашиб бораётган ижтимоий-иқтисодий соҳалар талабига тўла мувофиқлаштириш зарурияти пайдо бўлмоқда. Айниқса, ўқув жараёнининг адабиётлар билан қай даражада таъминланганлиги ва бунда хорижнинг етакчи олий таълим муассасалари тажрибасини инобатга олиш, таълимнинг инновацион усулларини ўрганиш ва амалда татбиқ этиш, профессор-ўқитувчиларнинг хорижда малака ошириш ва турли муддатлардаги стажировкасини таъминлаш, хорижнинг етакчи профессорларини университетларимизга таклиф қилиб, маҳорат дарслари ташкил этиш, хорижий университетлар билан ҳамкорликни шаклан ва мазмунан кенгайтириш каби масалалар долзарб вазифалар этиб белгиланди.\n2018-2019 ўқув йили учун талабалар қабул қилишнинг янги тартиби амалга оширилаётгани ислоҳотларнинг ташкилий ва сифат жиҳатидан жуда катта, залворли қадами бўлди. Таъкидлаш керакки, янги ўқув йили бошланиши билан, биринчи дарслардаёқ ўтган даврда қабул қилинган талабалар билан бу йилгисининг фарқи яққол кўзга ташланди.\nЯқинда эълон қилинган «Олий таълим муассасаларида талабалар билимини назорат қилиш ва баҳолаш тизими тўғрисида»ги Низом ҳар жиҳатдан мукаммал меъёрий ҳужжат бўлиб, унинг тўлақонли ижроси таъминланса, олий таълим сифатини жиддий кўтариш имконияти яратилади.\nБироқ, амалга оширилаётган ишлар, кўрилаётган чора-тадбирлар қаторида яна бир муҳим омил борки, менинг назаримда, уни эътиборга олмасдан мавжуд муаммони ҳал этиш амримаҳол. Мамлакатга бугунги кунда ва яқин келажакда олий таълимнинг сифатли натижаси зарур. Президентимиз куни кеча мамлакатимизда замонавий кадрларга эҳтиёжни таъминлаш, билимли ёшларни стратегик соҳаларга жалб этиш масалаларига бағишланган йиғилишда алоҳида таъкидлаганидек, замон талаби, ислоҳотлар шиддатига мос кадрлар тарбиялашимиз керак. Келажагимиз, эртанги кунимиз бу масалани бугун қандай ҳал қилишимизга боғлиқ.\nДавлат раҳбари томонидан вазифа аниқ қўйилмоқда. Энди бош масала бу йўлдаги муаммоларни бартараф этишдан иборат.\nБу масалани мен «баҳонинг баҳоси» деб номлаган бўлардим. Бу муаммони тушуниб етиш учун олий таълим тарихига назар солмай иложимиз йўқ. Муаммонинг илдизлари шунчалик узоққа бориб тақаладики, уни таҳлил қилмай, тегишли хулосалар чиқармай, зарурий ечимни топиб бўлмайди. Очиқроқ айтадиган бўлсак, гап ўқувчига, талабага, унинг меҳнатига, билимига номувофиқ, ошириб баҳо қўйиш ҳақида боряпти. Узоқ йиллардан буён (бир неча ўн йиллар давомида) ўқувчи ва талабанинг билим даражасини ошириб баҳолаш таълим муассасасининг ўзлаштириш кўрсаткичини ҳақиқатдан узоқлаштирди. Собиқ шўролар даврида ҳатто «контингентни сақлаб қолиш» деган бир ярамас тушунча бор эди. Вазирлик коллегияларида олий таълим муассасалари раҳбарларининг бундай кўрсаткич бўйича ҳисоботлари эшитилиб, айрим олий таълим муассасалари раҳбарларига жазо берилган вақтлар ҳам бўлган. Ўтган асрнинг 70-80 йилларида бошланган бундай нотўғри сиёсат ўқитувчиларни талабалар билимини объектив баҳолашдан узоқлаштирибгина қолмасдан, олий таълим муассасалари маъмурияти билан ўқитувчилар ўртасида маълум зиддиятларга ҳам сабаб бўлди. У даврларда олий таълим муассасаси ўқитувчиси анча принципиал ва талабчан эди. Лекин узоқ йиллар давомида юқоридан ««2» баҳо қўйилмасин», деган талаб аста-секинлик билан ўқитувчиларнинг принципиал ва талабчанлигини «синдирди», уларнинг бундай ҳолатга кўникишларини шакллантирди. Таълим муассасаларида ҳақиқатдан йироқ, пуч ва ёлғон бўлган юқори ўзлаштириш кўрсаткичи бериш одатга айланиб борди ва таълимнинг «қўшиб ёзиш» варианти пайдо бўлди. Бу иллатнинг жамиятга зарари иқтисодий «қўшиб ёзиш»дан ҳам узоқроққа борадиган яширин шаклга кирди ва ундан қутилиш қийин кечмоқда.\n1990 йилларга келиб, олий таълим муассасаларида қабул режалари қисқара бошлади. Бу эса, ўз навбатида, ўқитувчиларни ўзларининг контингентини сақлаб қолишга ундади, чунки талабалар сонининг қисқариши ўқитувчиларни тўлиқсиз штат бирликларига тушиб қолишига олиб келади ва уларнинг моддий аҳволига жиддий таъсир кўрсатади.\n«Икки» баҳо қўймаслик ва бошқа бир қатор вазиятлар охир-оқибат якуний имтиҳонларда айрим ўқитувчиларнинг талабалардан таъмагирлик қилишларига олиб келди. 2000 йиллар бошларида қабул режасида муайян ўсиш бошланишига қарамай, ўтган ўн йилликларда талаба билимини баҳолашдаги бу жиддий камчилик сақланиб қолди ва энди бу усул қабулдаги камчиликларни хаспўшлаш механизмига айланди. Шундай қилиб, олий таълим муассасаларида ўтган 35-40 йил давомида шаклланган талабалар билимини баҳолашдаги номутаносиблик уларни мустақил билим олишдан совитди, китобга, кутубхонага мурожаат қилишдан қайтарди. Талаба «қўл учида», енгил-елпи, номигагина ўқишга мослашди. Бундай вазиятга муайян даражада ўқитувчи ҳам кўникди. Муаллим учун умумий билим даражаси саёз талабалар гуруҳида жиддий тайёрланиб дарс ўтиш эҳтиёжи ўз аҳамиятини йўқота бошлади. Айрим профессор-ўқитувчилар ўз устида умуман ишламай қўйди.\nХуллас, бугунга келиб талабанинг жорий билими баҳоси объективликдан йироқ бўлиб, «баҳо»нинг асл баҳоси пастлашиб кетди. Бундай салбий муҳит иқтидорли талабаларнинг ҳам тўлақонли таълим олиб, мамлакатнинг кадрлар элитасини тўлдиришларига жиддий тўсқинлик қилди.\nПрезидентимизнинг «Олий таълим муассасаларида таълим сифатини ошириш ва уларнинг мамлакатда амалга оширилаётган кенг қамровли ислоҳотларда фаол иштирокини таъминлаш бўйича қўшимча чора-тадбирлар тўғрисида»ги қарори ижроси асосида қабул қилинган янги «Олий таълим муассасаларида талабалар билимини назорат қилиш ва баҳолаш тизими тўғрисида»ги низом айнан шу камчиликни бартараф этишга қаратилган бўлиб, уни олий таълим сифатини кўтаришда муҳим қадам, деб ҳисоблайман.\nЯкуний баҳолашнинг дарс ўтган муаллим иштирокисиз ўтказилиши аста-секинлик билан талаба билими даражасини баҳолашнинг объективлигини таъминлайди. Низом, том маънода, ўқитувчи фаолиятига нисбатан талабни ошириш механизмини яратади ва шу тариқа унинг педагогик масъулиятини ҳам оширади.\nТалаба билимини объектив баҳолашни тарихан бузилган ҳолатидан бугунги талаб ва меъёрга тўлақонли қайтариш олий таълим ислоҳотининг ҳал қилувчи омили бўлади. Лекин бу ислоҳот омиллари ичида талаба билимини баҳолаш энг оғриқлиси ва жиддий қаршиликка учрайдигани бўлгани учун уни биргалашиб енгмасдан туриб, таълим сифатини ошириш, ўқув режаларини мукаммаллаштириш, янги педагогик технологияларни жорий қилиш, хорижлик профессорларни таклиф этиш ва бошқа омиллар самарадорлигига эришиб бўлмайди. Захирадаги бу муҳим омилни ҳам ишга сола олсак, Президентимиз саъй-ҳаракатларининг натижаларидан бири сифатида нисбатан қисқа муддатда олий таълим сифатини юқори даражага кўтариб, биз ҳавас билан қарайдиган хорижий етакчи университетлар қаторидан муносиб жой олишимизга ишончим комил.


Самарқандда фирибгар аёллар қўлга олинди | Qalampir.uz\nСамарқандда фирибгар аёллар қўлга олинди\nЖамият\t06 Сентябрь 2019 14:05 2982\nКеча, 5 сентябрь куни Самарқанд шаҳар ИИБга хорижий давлатга ишга юборишни айтиб, пулларини ўзлаштириб юборган шахс устидан ариза келиб тушган.\nУнда 2018 йил август-декабрь ойларида Интизор кўчасида яшовчи 21 ёшли У.А. ва М.Ибрагимов кўчасида яшовчи 38 ёшли Л.Ғ. исмли аёл Тойлоқ туманида яшовчи 34 ёшли М.Р. исмли аёлни Исроил давлатига ишлаш учун юборишликни ваъда бергани ва ундан алдов йўли билан 8 минг АҚШ долларини олиб, шу кунга қадар берган ваъдаларини бажармасдан, пулларни ўз эҳтиёжлари учун ишлатиб юборгани кўрсатилган.\nҲолат юзасидан жиноят иши қўзғатилиб, У.А. ва Л.Ғ.лар ушланган.\nДХХ Кореяга ишга жўнатувчи фирибгарларни қўлга олди Жанубий Кореяга ишга жўнатишини айтган фирибгар жазога тортилди. Пуллар эгасига қайтариладими? Ишини 170 минг долларга баҳолаган фирибгар аниқланди Лицей директорининг фирибгарлик гуруҳи устидан жиноий иш очилди Фирибгарлиги бошига бало бўлди Энг хавфли педофил аёл қамоқдан озод қилинади\n24 Февраль 17:01 46005\n24 Февраль 14:54 31931\n25 Февраль 12:25 25391\n24 Февраль 09:54 21402\n25 Февраль 09:35 20762


Чирчиқда ёшлар фестивали бошланди - 14.05.2021, Sputnik Ўзбекистон\nЧирчиқда ёшлар фестивали бошланди\nЧирчиқ шаҳрида келаётган 3 кун давомида турли шоу дастурлари, тренинг ва намоийшларни ичига олган “Янги Ўзбекистон ёшлари, бирлашайлик!” мавзусида ёшлар... 14.05.2021, Sputnik Ўзбекистон\nТОШКЕНТ, 14 май - Sputnik. Чирчиқ шаҳрида 14-15-16 май кунлари “Янги Ўзбекистон ёшлари, бирлашайлик!” мавзусида ёшлар фестивали бўлиб ўтади, деб хабар қилмоқда Sputnik мухбири. Фестивалда турли кўнгилочар шоу-дастурлар, машҳур бизнесменлардан тренинглар, спортчилардан мастер класс, дизайнер ва мода дефилелари бўлиб ўтади. Шунингек, 50 нафар болалар учун “Суннат тўйи” акцияси бўлади. Югуриш ва веломарафон, “Ёшлар дафтари”га киритилган йигит-қизларни иш билан таъминлаш борасида амалий ишлар қилинади. Ундан ташқари фестивалда интеллектуал ўйинлар, рақс майдони, аёллар учун махсус клуб, гастрономик ва болалар шаҳарчаси барпо этилган. Театр саҳна кўринишлари, кўнгиочар дорбозлар ўйинлари ҳам режалаштирилган. Ўз навбатида профессионал спортчилар ўз маҳоратини намойиш этиши ҳамда ҳарбийлар иштирокидаги Ватанпарварлик тадбирлари ва қуроллар кўргамаси ҳам фестивалга ўзгача файз бағишлаши шубҳасиз.\n© Sputnik / Дильшода РахматоваФестиваль молодежи в Чирчике 14-16 мая\nЧирчиқ шаҳрида келаётган 3 кун давомида турли шоу дастурлари, тренинг ва намоийшларни ичига олган “Янги Ўзбекистон ёшлари, бирлашайлик!” мавзусида ёшлар фестивали бўлиб ўтади.\nТОШКЕНТ, 14 май - Sputnik. Чирчиқ шаҳрида 14-15-16 май кунлари “Янги Ўзбекистон ёшлари, бирлашайлик!” мавзусида ёшлар фестивали бўлиб ўтади, деб хабар қилмоқда Sputnik мухбири.\nФестивалда турли кўнгилочар шоу-дастурлар, машҳур бизнесменлардан тренинглар, спортчилардан мастер класс, дизайнер ва мода дефилелари бўлиб ўтади.\nФестиваль молодежи в Чирчике 14-16 мая\nШунингек, 50 нафар болалар учун “Суннат тўйи” акцияси бўлади. Югуриш ва веломарафон, “Ёшлар дафтари”га киритилган йигит-қизларни иш билан таъминлаш борасида амалий ишлар қилинади.\nУндан ташқари фестивалда интеллектуал ўйинлар, рақс майдони, аёллар учун махсус клуб, гастрономик ва болалар шаҳарчаси барпо этилган. Театр саҳна кўринишлари, кўнгиочар дорбозлар ўйинлари ҳам режалаштирилган.\nЎз навбатида профессионал спортчилар ўз маҳоратини намойиш этиши ҳамда ҳарбийлар иштирокидаги Ватанпарварлик тадбирлари ва қуроллар кўргамаси ҳам фестивалга ўзгача файз бағишлаши шубҳасиз.


“CAFA U-16 Championship“ олдидан матбуот анжумани ўтказилди\n#CAFA U-16 чемпионати\n4 июль, 2018, 16:27\nБугун “Миллий“ стадионида “CAFA U-16 Championship“ минтақавий мусобақасининг очилиши олдидан иштирокчи мамлакатлар бош мураббийлари иштирокида матбуот анжумани бўлиб ўтди.\nУнда Тожикистон U-16 терма жамоаси бош мураббийи Ҳикмат Фузайлов, Афғонистон U-16 терма жамоаси бош мураббийи Саид Хади Козимий, Қирғизистон U-16 терма жамоаси бош мураббийи Марат Жумакеев ҳамда Ўзбекитон U-16 терма жамоаси бош мураббийи Усмон Тошевлар иштирок этишди.\nБош мураббийлар матбуот анжумани бошида ташкилотчиларга ўз миннатдорликларини билдириб қуйидаги фикрларни билдириб ўтдилар:\nАфғонистон U-16 терма жамоаси бош мураббийи Саид Хади Козимий:\n- Биз “CAFA U-16 Championship“ турнирида иккинчи марта иштирок этяпмиз. Мусобақага терма жамоамиз яхши тайёргарлик кўрди. Бу мусобақа биз учун Осиё чемпионатига тайёргарлик вазифасини ўтаб беради деган умиддамиз.\n- Қирғизистон U-16 терма жамоаси бош мураббийи Марат Жумакеев:\n- “CAFA U-16 Championship“ мусобақасининг ҳар бир ўйини бизга роҳат бағишлашига ҳамда фойдали бўлишига ишонаман. Жамоамиз олдига яхши натижалар кўрсатиш вазифаси қўйилган. Ташкилотчилик юқори савияда. Стадионларнинг ҳолати аъло даражада. Кеча биринчи маротаба “Миллий“ стадионида машғулот олиб бордик, ҳамда мураббийлар семинарларида иштирок этдик. Бу стадионда тўп суриш жуда мароқли. Барча иштирокчиларга омад тилайман. Шогирдларим олдиларига қўйилган вазифаларни бажара олишларига ишонаман.\nТожикистон U-16 терма жамоаси бош мураббийи Ҳикмат Фузайлов:\n- Аэропортдан чиққанимиздан мезбонлар томонидан уюштирилган кутиб олиш маросимидан ҳайратда қолдик. Барча-барчага миннатдорчилик билдираман. Бу мусобақа барча учун фойдали бўлади деган умиддаман. Мусобақада иккинчи йил иштирок этишим. Олдинги мусобақадан ёқимли хотиралар қолган.\nЎзбекистон U-16 терма жамоаси бош мураббийи Усмон Тошев:\n- Ушбу турнирни катта воқелик деб айта оламан. Ўтган кунлар давомида биз фақатгина футбол ҳақида гаплашдик. Рақиб мамлакатларнинг футболи ривожини таҳлил қилдик. Бу мусобақа қатнашчиларга халқаро тажриба беради. Турнир давомида фақатгина яхши савияли ўйинлар бўлади. Бунга ишонаман.\n- Мусобақададан қандай натижалар кутяпсиз?\nСаид Хади Козимий: - Олдимизга иккита мақсад қўйганмиз. Асосий мақсад Малайзиядаги мусобақага муносиб тайёргарлик кўриш, ҳамда амалдаги чемпионликни сақлаб қолиш.\nМарат Жумакеев: - Мусобақада футболчиларимнинг имкониятларини кўриб олмоқчиман. Бу мусобақадаги иштирок мураббийларнинг, футболчиларнинг, федерацияларнинг ютуғи. Асосий мақсадимиз бўлиб ўтадиган ўйинлар орқали ўзимизнинг ҳимоя ва ҳужум чизиғимизни синовдан ўтказиб олишдир.\nҲикмат Фузайлов: - Асосий вазифамиз чиройли ўйин кўрсатиш.\nУсмон Тошев: - Мусобақа давомида ўз ўйинимизни шакллантириб боришни ният қилганмиз. Ўйинлар футболчиларимиз учун ўзига хос дарс бўлиши керак. Вазифамиз - халқаро тажриба орттириш ҳамда энг кучли эканимизни исботлаш.\n- Рақиблар ҳақида фикрингиз қандай?\nСаид Хади Козимий: - Мусобақа иштирокчиларининг барчаси ҳурматга сазовор. Ўзбек футболи кундан-кунга юксалишга эришмоқда. ЖЧга чиқа олмаган бўлса-да, бу жамоа билан ўйин анчагина фойдали бўлади. Тожикистон термасида ҳам катта тажриба бор. Улар Осиё чемпионатига чиқишди. Бу катта шараф. Қирғизистон термаси билан эса яхшигина жанг бўлади.\nМарат Жумакеев: - Мусобақага иштирокчиларининг барчалари жуда кучли жамоалар. Ўзбекистоннинг Усмон Тошев бор ҳамда футбол анчагина ўсган. Барча жамоалар чиройли ўйин кўрсатиб, ғолиб бўлишни исташади. Бу мусобақа орқали биз ўз имкониятларимизни синовдан ўтказамиз.\nҲикмат Фузайлов: - Биз ўтган йилги мусобақадагидан кўра кучлироқ бўлганимизни исботламоқчимиз ҳамда халқаро тажриба тўпламоқчимиз.\nУсмон Тошев: - Мен ОФК инструктори сифатида қўшни давлатларда кўп бўлганман. Афғонистон футболи яхши савияда. Барчада тизим профессионал йўлга қўйилганини кўрганман. Рақибларимиз анчагина кучли. Ўйинлар қизиқарли бўлади деб умид қиламан.\n- Бизда Суперлига, Про-лига, U-18, U-16, U-14 лигалари бор. Сизлардачи?\nСаид Хади Козимий: - Мамлакатимиздаги ҳолат бошқалар каби турнирлар ўтказишга имкон бермайди. Вақт ҳам жуда тиғиз бўлади. Шунинг учун ҳам йигитлар ўзларини кўрсата олмайди. Термамиз Уммонда икки марта ўртоқлик ўйин ўтказди. Мусобақага ўтган йилгидек тайёрлана олмадик.\nМарат Жумакеев: - U-16, U-17 жамоаларининг лигаси бор. Икки минтақадан иборат. Шимолий ва жанубий. Бу лигалар селекция ишлари учун ҳам анчагина фойдали. Шунингдек, машғулот циклини ҳам кузатиб бориш учун ҳам қулай.\nҲикмат Фузайлов: - U-15 ёшгача бўлган йигитлар ўртасида кичик турнирлар бўлади. 16, 17, 18, 19 ёшлилар ўртасида эса уй ва сафар тизими орқали Премьер-лига ташкил қилинган. Бу лиганинг фойдаси жуда катта.\n- Рақибларни ҳурмат қилган ҳолда мусобақада Ўзбекистонни фаворит деб ҳисоблайсизми?\nУсмон Тошев: - Мусобақада бир-биримизни камситиш йўқ. Барча бир хил савияда, мураббийларни ҳам ҳурмат қиламан. Барча нарса ўйинларда ҳал бўлади. Жаҳон чемпионатини кузатаётган бўлсанги фаворитлар турнирни тарк этишмоқда. Ҳозирги футбол ажойиб ҳамда қизиқарли.\nБУ ЕРДА ТАҚВИМ...


Юкларни ташиш бўйича сўровнома - uForum.uz\nЮкларни ташиш бўйича сўровнома\n23.07.2018 12:30 #1\n1. Сиз томондан қандай турдаги юклар ташилади?\nA) Қазилма хом-ашёлар;\nБ) Нефть ва газ маҳсулотлари;\nB) Металл маҳсулотлари;\nГ) Қурилиш маҳлусотлари;\nД) Озиқ-овқат маҳсулотлари;\nЕ) Кимё маҳсулотлари;\nЁ) Қишлок-хўжалиги маҳсулотлари;\nЖ) Машина ва механизмлар;\n3) Бошқа турдаги маҳсулотлар.\n2. Ташилаётган юклар қайси йўналиш бўйича амалга оширилади?\nЮк жўнатиладиган вилоят (туман)\nЮк қабул қилинадиган вилоят (туман)\n3. Тахминан 1 тн юкни ташиш ҳаражати қанчани ташкил этади?\tсўм/тн\n4. Бир чоракда ўртача юк ташиш ҳажми қанчани ташкил этади?\tтн\n5. Юк ташиш тури қандай?\nГ) Ўзбекистон Республикаси ҳудуди бўйлаб транзит.\n6. Қайси турдаги транспорт воситаси орқали юкларингизни ташишни маъқул кўрасиз?\nА) Темир йўл траспорти орқали;\nБ) Автомобил транспорти орқали;\nВ) Авиация орқали;\nГ) Интермодал юк ташишлар орқали\nТанлаган жавобингиз сабабларини келтирсангиз:\n7. Темир йўл транспорти орқали юк ташиш хизматини 10 баллик тизимда қандай баҳолайсиз?\n8. Темир йўл транспорти орқали юк ташиш жараёнида тегишли вагонларни кириш йўлакларига (подъездные пути) ўз вақтида ёки кечиктириб келтириб бериш холлари кузатилганми?\nАгар “Ҳа” жавобини танлаган бўлсангиз, жавобингиз сабабларини келтирсангиз:\n9. Темир йўл транспорти орқали юк ташиш жараёнида хизмат кўрсатиш учун тақдим этилаётган вагонларнинг ҳолатини 10 баллик тизимда қандай баҳолайсиз?\n10. Темир йўл транспорти хизматларидан фойдаланиш жараёнида, юкларни манзилига ўз вақтида етказиб беришни 10 баллик тизимда қандай баҳолайсиз?\n11. Юкларни бир станциядан иккинчи станцияга етказиб бериш бўйича хизматларни расмийлаштириш жараёнини 10 баллик тизимда қандай баҳолайсиз?\n12. Темир йўл транспорти орқали юк ташиш жараёнида қандай омиллар Сиз учун энг муҳим ҳисобланади?\nА) Юкларни манзилига ўз вақтида етказиб бериш;\nБ) Юк ташиш хизматларининг нарҳи;\nВ) Вагонларнинг юк кўтариш қобилияти;\nГ) Юкларни “эшикдан эшиккача” (“от двери до двери”) тамойили асосида етказиб бериш имконияти мавжудлиги;\nД) Махсус турдаги юкларни етказиб бериш имконияти мавжудлиги;\nЕ) Бошка омиллар: __________________________________________________ _____\n13. Темир йўл транспорти тизимида юк ташиш жараёнларини янада яхшилаш борасида қандай қўшимча хизматларни жорий этиш мақсадга мувофиқ деб ҳисоблайсиз?\n1. __________________________________________________ ________________________\n2. __________________________________________________ ________________________\n4. __________________________________________________ ____________________\n14. Темир йўл транспорти орқали юк ташиш жараёнида расмийлаштирилган ҳаражатлардан ташқари қўшимча маблағлар сарфланиши ҳолатлари кузатилганми?\n15. Темир йўл транспорти орқали юкларни ташиш жараёнига энг кўп салбий таъсир кўрсатувчи омилларни кўрсатинг.\nA)\tТемир йўл хизматидан фойдаланиш жараёнидаги умумий харажатлар (вагон тақдим этиш, белгиланган тарифларни тўлаш, тушириш ва юклаш харажатларини қоплаш ва ҳ.к.);\nБ) Юк ташиш учун талаб этиладиган вагон турларини топиш қийинлиги ёки ушбу жараён узоқ вақт талаб этилиши;\nB)\tЮк ташиш хизматлари хужжатларни расмийлаштириш масалаларининг қийинлиги ёки узоқ вақт талаб этиши;\nГ) Юкларни манзилига етказиб бериш муддатлари узунлиги;\nД) Кичик хажмдаги (3-5 тн) юкларни етказиб бериш хизматининг мавжуд эмаслиги;\nЕ)\tБошқа омиллар: __________________________________________________ ___


Хиёбонлардаги «севишганлар»га ички ишлар идоралари ходимлари қандай чора кўриши мумкин? (Ҳеч қандай!) » Ўзбекистон янгиликлари – Zamin.uz\nХиёбонлардаги «севишганлар»га ички ишлар идоралари ходимлари қандай чора кўриши мумкин? (Ҳеч қандай!)\n21 апрель 2017, 14:07\nТошкент шаҳар ИИББда 20 апрель, пайшанба куни бўлиб ўтган брифингда ёшларнинг хиёбонлардаги хатти-ҳаракатларига оид масала муҳокама қилинди, деб ёзмоқда Дарё нашри.\nБиз демократик жамият қуряпмиз. Ушбу кўрсатув эфирга узатилганидан сўнг ички ишлар идоралари ходимлари, терговчилар ҳам бизга ана шу масалада мурожаат қилиб, бу ҳолатда қандай чора кўриш мумкинлигини сўрай бошлади. Эркак ва аёл бир-бирига нисбатан ўз ихтиёри билан муносабат билдираётган бўлса, биз уларга нисбатан ҳеч қандай чора кўра олмаймиз. Бу қонунчиликда ҳам белгиланмаган. Йигит ва қиз ўз ихтиёри билан бир-бирига эркин муносабат билдираётган вазиятда ички ишлар ходимининг танбеҳ бериши ёки чора кўриши ўз ваколатини суиистеъмол қилиш ҳисобланади. Бироқ агар бу ҳолат зўравонлик ёки кимнингдир қаршилигига қарамасдан амалга оширилаётган бўлса, биз бундай вазиятнинг ёнидан бефарқ ўтиб кетмаймиз.\nДониёр Тошхўжаев, Тошкент шаҳар ИИББ бошлиғи ўринбосари, полковник\nЯнгиликлар » Жамият » Хиёбонлардаги «севишганлар»га ички ишлар идоралари ходимлари қандай чора кўриши мумкин? (Ҳеч қандай!)\n21:24 Сурхондарёдаги боғчадаги ҳолат юзасидан айбдорлар ўз жазосини олгани маълум қилинди


25 май 2022, Тошкент вақти: 05:36\nЕвропа Иттифоқи кенгаши Беларусь иқтисодиётига қарши секторал санкцияларни тасдиқлади. Мазкур санкиялар нефть, калий, тамаки ва мудофаа саноатлари ҳамда банк соҳасини қамраб олади. Улар ҳужжат ЕИ расмий журналида эълон қилинганидан сўнг кучга киради.\nЯнги санкциялар телефон алоқаси ва интернет трафигини мониторинг қилиш ёки тутиб олишга мўлжалланган жиҳозлар ва технологияларни Беларусь ҳукуматига сотиш, бериш ёки экспорт қилишни ман этади.\nХудди шундай тақиқ ҳарбий мақсадларда фойдаланишга яроқли икки хил вазифани бажарувчи маҳсулотларга нисбатан ҳам жорий қилинган.\nЕИ Беларусь ҳукуматини, ҳокимият органларини ва давлат хизматларини суғурталаш ва қайта суғурталашни ман қилади, Европа инвестициялар банкига Беларусь давлат секторидаги лойиҳаларни молиялашни тақиқлайди ва ЕИ аъзоларидан тараққиёт банкларининг ушбу мамлакат лойиҳаларидаги иштирокини чеклашни талаб қилади.\nШунингдек, нефть маҳсулотлари, калийли ўғитлар ва тамаки маҳсулотлари ишлаб чиқариш учун зарур товарлар билан савдо қилишга чеклов ўрнатилмоқда. Бироқ, Беларусь бюджетини тўлдиришда ва Александр Лукашенко атрофида бўлган шахслар учун ўта муҳим эканига қарамай, ушбу соҳаларда тўлиқ тақиқ жорий этилмаяпти.\nЎтган ҳафтада Евроиттифоқ Минскка қарши 2020 йилги президент сайловларидан кейинги тўртинчи персонал санкциялар туркумини қабул қилган. “Қора рўйхат”га 78 киши, жумладан, Лукашенконинг яқин мулозимлари ва қариндошлари ҳамда МАЗ, БелАЗ, “Белаэронавигация” каби саккиз ширкат кирган — уларнинг ЕИ ҳудудидаги активлари “музлатилади”.\nЕИ ортидан Лукашенко режимига алоқадор жисмоний ва юридик шахсларга қарши санкциялар АҚШ, Канада ва Буюк Британия томонидан ҳам жорий қилинган.\nБеларусь президенти ўзига қарши Ғарб санкцияларининг янги туркумига изоҳ бераркан, ҳамкорлик қилиш учун дунёда ЕИ мамлакатларидан бошқа давлатлар ҳам етарлилигини айтган.


Ташаббусни қўлга олиб ишлаш лозим - Халқ сўзи\n14:24 12 Сентябр 2021 Жамият\nБу борадаги ишларда Навоий шаҳар прокуратураси, 2-сектори ҳам ўз ҳиссасини қўшиб келяпти.\nХусусан, сектор ташаббуси билан “Ватан” МФЙда “Ҳайринисо Гул-Текстел” тикувчилик цехи ташкил этилиб, 20 та иш ўрни яратилди. Уларга “аёллар дафтари”, “ёшлар дафтари”га рўйхатга олинган фуқаролар жалб этилди.\nСекторда жами ёшлар сони 13 700 нафарни ташкил этади. Хўш, улар билан сектор масъуллари қандай ишлар амалга оширилмоқда? Бу ҳақда туман иккинчи сектор вакиллари қуйидаги маълумотларни тақдим этди.\nЖумладан, дастлабки хатлов натижасига кўра, сектор бўйича 1 029 нафар ёшлар “ёшлар дафтари”га киритилиб, уларнинг ижтимоий ҳимоясини таъминлаш бўйича тегишли вазифалар белгиланиб, доимий равишда ижроси таъминланиб келинмоқда.\nБундан ташқари, “ёшлар дафтари” платформаси бўйича 2651 тани ташкил этиб, шундан 509 таси дафтарга киритилган, 508 таси дафтардан чиқарилган. “Ёшлар дафтари”даги бир нафар фуқаро Ш. Мухаммадиева қолган бўлиб, у тадбиркорлик қилиш мақсадида банк кредитидан фойдаланиш истагини билдирган. Ҳозирда унга банк томонидан ажратиладиган кредит учун ҳужжатлари тайёрланмоқда.\n“Ёшлар дафтари”да рўйхатда турувчи фуқаро У.Холов “AVTO CITY 111” номли жамият очишига ҳамда банкдан 225 млн. сўм кредит маблағи ажратилишига кўмаклашилди. Натижада ўн нафар ёш учун янги иш ўринлари яратилишига эрилишди.\nЎтган давр мабойнида ёшлар билан 48 та учрашув ўтказилди, 85 нафар ёшнинг бандлиги таъминланди, 75 нафарига 1231,1 млн. сўмлик кредит ажратилди.\nДарвоқе, уйида таълим олаётган 34 нафар ўқувчиларнинг доимий ҳолидан хабар олиниб, кам таъминланган оилалар фарзандларини ижтимоий ҳимоя қилиш учун зарурий ўқув қуроллари етказиб берилмоқда. Ёшларни касбга қизиқтириш мақсадида мактаб битирувчилари “Навоий” эркин иқтисодий зонасига саёҳатга олиб бориш ташкилаштирилди.\nЖорий йилнинг ўтган даври мобайнида сектор раҳбарини ташаббуси билан жами 8 маротаба меҳнат ярмаркалари ташкил этилиб, 80 нафардан ортиқ фуқароларни доимий бандлиги таъминланди.\nЁшларни бўш вақтларини мазмунли ўтказиш ҳамда спортга кенг жалб қилиш мақсадида шаҳардаги 12-умумтаълим мактабида спортнинг футзал, “Кимёгар” МФЙда спортнинг футбол ва волейбол ҳамда “Ватан” МФЙда спортнинг футбол тури бўйича “Прокурор кубоги” спорт мусобақалари ўтказилди.\nЖорий йилнинг ўтган даври мабойнида секторда маҳаллаларда жами 141 та Workout ҳамда 3 та Streetbol спорт майдончалари ташкил этилди. Ҳудудларда мавжуд маданият ва спорт объектлари, ташкил этилган тўгараклар, уларга жалб қилинган ёшлар ва қўшимча имкониятлар таҳлил қилиниб, улардан самарали фойдаланиш орқали ёшларни бўш вақтини мазмунли ташкил этиш ишлар олиб борилмоқда.\nБундан ташқари, Навоий шаҳар 2-секторда бугунги кунда “аёллар дафтари”га киритилган 1-босқичдаги 284 нафар хотин-қизлар билан ҳам тизимли ишлар олиб бориляпти.\nЖорий йил январь ойида “аёллар дафтарига” киритилган 159 нафар ишсиздан ҳозирги кунга қадар барчасининг бандлиги таъминланди. Шунингдек, касб-ҳунарга ўқиш ҳамда кредит олиш истагида бўлган хотин-қизлар касбга ўқитилган ҳамда кредитлар ажратилган. 4 нафар хотин-қизга реабилитация мосламалари берилди.\nШунингдек, “аёллар дафтари”га киритилган 48 нафар боқувчисини йўқотган, 26 нафар ногиронлиги бўлган ва 4 нафар уй-жойни таъмирлашга муҳтож, жами 78 нафар аёлга 980 минг сўмдан бир марталик моддий ёрдам пуллари берилди. Бундан ташқари, 4 нафар уй-жойни таъмирлашга муҳтож хотин-қизларни уйлари тўлиқ таъмирланди.\nШу билан бирга, “Ишонч” МФЙда яшовчи “темир дафтар”да рўйхатга турган М. Ғиёсовага Тошкент шаҳридаги “Бўстон” санаторияси ва “Навоиазот” сиҳатгоҳига даволаниши учун имтиёзли йўлланма олиб берилди.\nҚлаверса, сектор ҳудудидаги “Кимёгар”, “Ишонч”, “Мустақиллик” ва “Турон” МФЙ бинолари жорий таъмирдан чиқарилди. Ҳудуддаги “Боғишамол” дала ҳовлилар жамияти ҳудудида ободонлаштириш ишлари жараёнида 1 км. йўл текисланиб, шағал тош ташалди, уй ва ташкилотларнинг деворлари оқланди, чиқиндилар олинди, 3 км. газ трубаси таъмирланди ҳамда ҳудуддаги “эски буюмлар сотиш” бозори ҳудуди тозаланиб, панжаралари ҳамда вагонлар бўялди.\nНавоий шаҳар ҳудудидаги дарахтлар кўкаламзорлаштириб, оқланиб, буталди, лотоклар тозаланди. Кўп қаватли уйлар кириш йўлакларига, ички йўллар ёқасига жами 43 та тунги ёритиш чироқлари ўрнатилди, “Ватан”, “Ишонч”, “Гулзор” МФЙлар ҳудудидаги ички йўлларга асфальт ётқизилиб, таъмирланди ҳамда 500 метр оқовасув қувурлари тортилди.\nСектор ҳудудидаги маҳалларга қарашли кўп қаватли уйлар олдидаги 24 та болалар майдончаси ва кўп қаватли уйлар том қисмлари қайта таъмирланди. Темир панжаралар ўрнатилди, носоз арғимчоқлар таъмирланиб бўялди, янги спорт майдончалари ташкил этилди, кириш йўлаклари таъмирланди ва ертўла тик қувурлари янгисига алмаштирилди.\nЖорий йил март ойида “Гулзор” МФЙда “Дил-ёғдуси-навоий” ИЧК тикувчилик цехи ташкил этилиб, 24 та иш ўрни яратилди. Шундан 15 нафари “аёллар дафтари”га рўйхатга олинган фуқароларга ишга жойлаштирилди. Ҳозирда корхонага шаҳар Аҳоли бандлигига кўмаклашиш маркази томонидан 60 млн. сўм миқдорида субсидия ҳамда “Микрокредитданк” шаҳар Амалиёт бўлими томонидан 98 млн. сўм миқдорида кредит маблағи ажратилишида амлий ёрдам кўрсатилди.\nШунингдек, Навоий шаҳар “Гулзор” МФЙда яшовчи, “ёшлар дафтари” рўйхатига олинган фуқаро Р. Ортиқовага имтиёзли кредит олиб берилди. Натижада у ширинлик маҳсулотларини ишлаб чиқаришни йўлга қўйди.\nБундан ташқари, шу маҳаллада яшовчи ва “ёшлар дафтари” рўйхатига олинган фуқаро Ф. Мардоновага тадбиркорлик билан шуғулланиши учун тижорат банки томонидан 32 млн. сўм имтиёзли кредит ажратилишида кўмаклашилди. Натижада у акфа ишлаб чиқариш цехи фаолияти билан шуғулланишни йўлга қўйди.\nБундан ташқари, “Кимёгар” МФЙ ҳудудида “Тикувчилик комплекси” ташкил этиш режалаштирилган бўлиб, унинг учун ҳозирда тегишли ташкилотлар билан ҳамкорликда 25 нафар хотин-қиз тикувчиликка ўқитилмоқда.\nҚилинган ишлар, ютуқлар ўзимизники. Асосийси, тизимдаги муаммоларни ҳал этиш, уларнинг келиб чиқиш сабабларини таҳлил қилиш, аёллар, ёшлар, ижтимоий ҳимояга муҳтож аҳоли қатлами билан янада самарали иш олиб бориш лозим. Бу жараёнларда 2-сектор мутасаддилари ташаббусни қўлга олиб ишлаши ғоятда муҳим, албатта.


Save the Children International: Афғонистон болалар учун энг хавфли давлатларнинг биридир\n26 феврал 2021, Тошкент вақти: 15:28\nУруш давом этаётган давлатлар орасида болалар учун энг хавфлиси Афғонистондир.\nSave the Children International халқаро нодавлат ташкилоти ҳисобларига кўра, ҳар йили дунё бўйлаб конфликт зоналарида камида 100 минг гўдак ҳалок бўлади. Уруш давом этаётган давлатлар орасида болалар учун энг хавфлиси Афғонистондир.\nТашкилот 15 февраль куни эълон қилган ҳисоботда ҳарбий тўқнашувлар давом этаётган ҳудудларда ўқ ёки бомбадан кўра очарчилик, касаллик ва тиббий хизмат етишмаслиги туфайли кўпроқ ёш бола ҳалок бўлиши айтилади.\n2013-17 йилларда энг оғир тўқнашувлар чангалида қолган 10 ҳудудда камида 550 минг чақалоқ ва ёш бола уруш ва унинг оқибатлари туфайли ҳалок бўлган. Бу эса конфликт қуршовида қолган 10 давлатда йилига камида 100 минг гўдак ҳалок бўлади, деганидир.\nSave the Children International ташкилотининг болалар учун энг хавфли ва даҳшатли бўлган давлатлар рўйхатидан Афғонистон, Ироқ, Сурия, Яман, Марказий Африка Республикаси, Конго Демократик Республикаси, Мали, Нигерия, Сомали ва Жанубий Судан ўрин олди.\nБМТ Афғонистоннинг ўзида 2017 йилда 3179 нафар гўдак ва ёш бола ҳалок бўлганини тасдиқлаган.


Газ учун рублда тўлов олиш жаҳон иқтисодини қандай ўзгартиради\nЕвропа Иттифоқи бундан буён газ учун рубльда тўлашга мажбур бўлади. Бу жаҳон иқтисодида қандай ўзгаришларга олиб келиши мумкин?\nЎтган 23 март, сўзсиз тарихда қоладиган кун бўлди. Чунки айнан шу кун Россия президенти Владимир Путин таалуқли вазирлик ва муассасаларга хорижга етказиб берилаётган Россия гази учун ҳисоб-китобларни рублга ўтказишни топширди. Бу муболағасиз сўнгги йилларда содир бўлган энг аҳамиятли воқеалардан бири бўлди. Барчамиз шу кунларда янги, юқори қийматга эга бўлган ва ишончли дунёвий валюта пайдо бўлишига гувоҳ бўлмоқдамиз. Кўз олдимизда, бутун жаҳон иқтисодини қулга айлантирган, нефт-доллар устуворлигининг сўнгги нурлари сўнмоқда.Ушбу рақамларни биз одатий бўлган америка долларида ҳисобладик, лекин бу фақат ҳозирча. Чунки бугунги кунда табиий газни олди-сотиди шартномаларининг 80% айнан долларда амалга оширилмоқда. Доллар – бу Америка молиявий гегемонияси ўнлаб йиллар давомида таянган асосий устунлардан биридир.Янги давр келмоқда в унда Россияга душман бўлган давлатлар ўз хатолари оқибатида мутлақ оддий танлов қилишга мажбур: Россия гази учун рублда тўлаш ёки бозорда муқобил таъминловчи излаш, эҳтимол арзонроқ одатий доллар қабул қиладиган.Ушбу талаб кимга таалуқли эканини билиш учун президентнинг 2022 йил 5 март куни имзоланган яна бир фармони билан танишамиз. Унда Россияга қарши санкциялар қабул қилган нодўст мамлакатлар рўйхати аниқ келтирилган: Украина, АҚШ, ЕИ давлатлари, Британия, АҚШ,Канада, Австралия, Япония, Сингапур, Тайвань, Норвегия, Жанубий Корея ва яна бир қатор майда давлатлар.Юқорида келтирилган давлатлар орасида фақат АҚШ ўз суюлтирилган газига эга. Яқинда у газ экспорти бўйича Австралия ва Қатардан ўзиб кетди. Лекин жимгина Вашингтондаги акаларга бўйсўнган Европада эса вазият чатоқ.Европада танлаш имкони чекланган. ЕИ агар Россия гази учун рубльда тўлашни истамаса, шунчаки газ вентилини бураб ёпиб қўя олмайди. Яна бир бор айтамиз, Россия шу кунга қадар газ етказиб беришдан бирор маротаба воз кечмаган ва ўз мажбуриятларини тўлиқ ҳажмда бажариб келмоқда.Яқинда газ бозорида бўлажак воқеаларни олдиндан билгандек, иқтисодиёт вазири Роберт Хабек Германия иқтисоди - 55% Россия гази, 52% - Россия кўмири ва 34% - Россия нефтига муҳтож эканини таъкидлаган эди. Германия Москва билан ҳамкорликдан воз кечса оммавий ишсизлик ва камбағаллик бошланишини башорат қилган эди. “Иқтисод бундай шокка дош бера олмайди”, - деган эди Хабек.Шунингдек, яқинда иқтисодиёт мутахассислари Германия Россия газидан бутунлай воз кечган тақдирда воқеалар қандай ривожланишини компьютер дастурлари ёрдамида моделлаштиришган эди. Виртуал краш-тест натижасига кўра, Россия зангори оловисиз Германияда иситиш тизими ишдан чиқади, бу ўз навбатида шамоллаш касалликлари кўпайишига олиб келади. Аҳоли қўлбола иситиш воситаларидан фойдаланишни бошлайди, оқибатда ёнғинлар кўпаяди. Дори воситалари дефицити кучаяди, касалхона ва қариялар уйларида муаммолар бошланади. Газ етишмовчилиги енгил саноат, озиқ-овқат саноати, чорвачилик соҳаларини йўқ қилади. Россия гази транзитидан олинаётган даромадлар йўқ бўлади.Россия гази, кўмири ва мазутидан воз кечиш – Германияда ишлаб чиқарилаётган жами электр энергиясини 25%га қисқартиради. Устига устак, Олаф Шольц бошчилигида Германия раҳбарияти йил охирига қадар сўнгги 3та АЭСни ҳам ёпишни ваъда қилган. Бу яна минус 11% электр дегани. Охир оқибат Германия йил охирида жами ишлаб чиқарилаётган электр энергиясининг учдан биридан маҳрум бўлиши мумкин. Бу ривожланган оғир саноат ва юқори турмуш даражасига эга бўлган мамлакат учун ҳалокатли бўлиши мумкин.Вужудга келган вазиятни ҳисобга олганда, нодўст мамлакатларга Россиянинг ушбу талаби ёқадими ёқмайдими рублда тўлашига тўғри келади.P.S. Москва валюта биржаси ушбу янгиликка аллақачон реакция билдирди. Путин нутқидан сўнг доллар курси тушишни бошлади. Умуман санкциялар фонида 120 рублга чиққан доллар курси 11 мартдан сўнг тўхтовсиз тушиб келмоқда. Бугун Мосбиржа курси 103 рубл.\nроссия, газ, германия, европа, европа иттифоқи, иқтисод\n13:18 24.03.2022 (янгиланди: 13:19 24.03.2022)\nЎтган 23 март, сўзсиз тарихда қоладиган кун бўлди. Чунки айнан шу кун Россия президенти Владимир Путин таалуқли вазирлик ва муассасаларга хорижга етказиб берилаётган Россия гази учун ҳисоб-китобларни рублга ўтказишни топширди. Бу муболағасиз сўнгги йилларда содир бўлган энг аҳамиятли воқеалардан бири бўлди. Барчамиз шу кунларда янги, юқори қийматга эга бўлган ва ишончли дунёвий валюта пайдо бўлишига гувоҳ бўлмоқдамиз. Кўз олдимизда, бутун жаҳон иқтисодини қулга айлантирган, нефт-доллар устуворлигининг сўнгги нурлари сўнмоқда.\nУшбу воқеанинг аҳамияти нақадар муҳим эканини тушуниш мушкул эмас. Ўзингиз қаранг, Жаҳон банки ҳисоб-китобига кўра, 2020 йилда дунёда табиий газ бозори ҳажми 446 миллиард долларни ташкил қилган. 2021 йил натижалари ҳали ҳисобланмаган, лекин бозор ҳажми 553 миллиардгача ўсиши керак эди. 2025 йилга келиб эса мутахассислар газ бозори ҳажми мисли кўрилмаган 758 миллиардга етишини башорат қилишмоқда.\nУшбу рақамларни биз одатий бўлган америка долларида ҳисобладик, лекин бу фақат ҳозирча. Чунки бугунги кунда табиий газни олди-сотиди шартномаларининг 80% айнан долларда амалга оширилмоқда. Доллар – бу Америка молиявий гегемонияси ўнлаб йиллар давомида таянган асосий устунлардан биридир.\nЯнги давр келмоқда в унда Россияга душман бўлган давлатлар ўз хатолари оқибатида мутлақ оддий танлов қилишга мажбур: Россия гази учун рублда тўлаш ёки бозорда муқобил таъминловчи излаш, эҳтимол арзонроқ одатий доллар қабул қиладиган.\nУшбу талаб кимга таалуқли эканини билиш учун президентнинг 2022 йил 5 март куни имзоланган яна бир фармони билан танишамиз. Унда Россияга қарши санкциялар қабул қилган нодўст мамлакатлар рўйхати аниқ келтирилган: Украина, АҚШ, ЕИ давлатлари, Британия, АҚШ,\nКанада, Австралия, Япония, Сингапур, Тайвань, Норвегия, Жанубий Корея ва яна бир қатор майда давлатлар.\nЮқорида келтирилган давлатлар орасида фақат АҚШ ўз суюлтирилган газига эга. Яқинда у газ экспорти бўйича Австралия ва Қатардан ўзиб кетди. Лекин жимгина Вашингтондаги акаларга бўйсўнган Европада эса вазият чатоқ.\nЕвропада танлаш имкони чекланган. ЕИ агар Россия гази учун рубльда тўлашни истамаса, шунчаки газ вентилини бураб ёпиб қўя олмайди. Яна бир бор айтамиз, Россия шу кунга қадар газ етказиб беришдан бирор маротаба воз кечмаган ва ўз мажбуриятларини тўлиқ ҳажмда бажариб келмоқда.\nРоссия газидан энг манфаатдор бўлган Европа давлати бу ЕИ етакчиси Германия. 2020 йилда немислар Россиядан 155 миллиард метр куб газ сотиб олди. Ундан 75 миллиардини Германия ўз эҳтиёжларига ишлатган, қолганини эса бошқаларга сотган. Айтиш жоизки немислар Россия газини узоқ муддатли шартномалар асосида 850 доллардан сотиб олади ва биржа нархи 1300 доллардан сотади (бироз олдин 2500 эди). Германия бюджети Россия газини сотишдан йирик даромад олаётганини ҳисоблаш қийин эмас.\nЯқинда газ бозорида бўлажак воқеаларни олдиндан билгандек, иқтисодиёт вазири Роберт Хабек Германия иқтисоди - 55% Россия гази, 52% - Россия кўмири ва 34% - Россия нефтига муҳтож эканини таъкидлаган эди. Германия Москва билан ҳамкорликдан воз кечса оммавий ишсизлик ва камбағаллик бошланишини башорат қилган эди. “Иқтисод бундай шокка дош бера олмайди”, - деган эди Хабек.\nШунингдек, яқинда иқтисодиёт мутахассислари Германия Россия газидан бутунлай воз кечган тақдирда воқеалар қандай ривожланишини компьютер дастурлари ёрдамида моделлаштиришган эди. Виртуал краш-тест натижасига кўра, Россия зангори оловисиз Германияда иситиш тизими ишдан чиқади, бу ўз навбатида шамоллаш касалликлари кўпайишига олиб келади. Аҳоли қўлбола иситиш воситаларидан фойдаланишни бошлайди, оқибатда ёнғинлар кўпаяди. Дори воситалари дефицити кучаяди, касалхона ва қариялар уйларида муаммолар бошланади. Газ етишмовчилиги енгил саноат, озиқ-овқат саноати, чорвачилик соҳаларини йўқ қилади. Россия гази транзитидан олинаётган даромадлар йўқ бўлади.\nНон ва нон маҳсулотлари соҳасида ҳам жиддий муаммолар юз беради. Маҳсулот нархи кескин ошади. Бунга Россия ва Украинадан олиб келинаётган буғдой нархи ошиши бунга ўз ҳиссасини қўшади. Германия 26% буғдойни айнан ушбу давлатлардан импорт қилади. Бу йил Украинада буғдой ҳосили қандай бўлиши номаълум, чунки экин вақти ўтиб бормоқда. Россия бўлса буғдой экспортига вақтинча чеклов киритган.\nРоссия гази, кўмири ва мазутидан воз кечиш – Германияда ишлаб чиқарилаётган жами электр энергиясини 25%га қисқартиради. Устига устак, Олаф Шольц бошчилигида Германия раҳбарияти йил охирига қадар сўнгги 3та АЭСни ҳам ёпишни ваъда қилган. Бу яна минус 11% электр дегани. Охир оқибат Германия йил охирида жами ишлаб чиқарилаётган электр энергиясининг учдан биридан маҳрум бўлиши мумкин. Бу ривожланган оғир саноат ва юқори турмуш даражасига эга бўлган мамлакат учун ҳалокатли бўлиши мумкин.\nУшбу вазиятда Владимир Путиннинг кечаги баёноти Германия ва бутун Европа учун тундаги чақмоқдек бўлди. Кун охирида Германия газ саноати Zukunft Gas раҳбари Тимм Келер “Германия Россиянинг газ контракти учун тўловларни рублда амалга оширш талабини катта саросима билан кутиб олди” деган баёнот билан чиқди.\nВужудга келган вазиятни ҳисобга олганда, нодўст мамлакатларга Россиянинг ушбу талаби ёқадими ёқмайдими рублда тўлашига тўғри келади.\nP.S. Москва валюта биржаси ушбу янгиликка аллақачон реакция билдирди. Путин нутқидан сўнг доллар курси тушишни бошлади. Умуман санкциялар фонида 120 рублга чиққан доллар курси 11 мартдан сўнг тўхтовсиз тушиб келмоқда. Бугун Мосбиржа курси 103 рубл.


Қирғизистон Сўх атрофини тиканли сим билан ўрамоқда\n30 ноябр 2020, Тошкент вақти: 03:20\nЎзбекистоннинг Сўх тумани тўлалигича Қирғизистоннинг Боткен вилояти ичида жойлашган.\nҚирғизистон томони Ўзбекистоннинг асосан этник тожиклар истиқомат қиладиган Сўх тумани атрофини тиканли сим билан ўраш ишларини бошлади.\nҚирғизистоннинг Боткен вилояти расмийси Абдиназар Эрегешов пайшанба куни Озодлик билан суҳбат чоғида ишчилар Сўх билан Боткен ўртасидаги 136 километрлик чегаранинг 10 километрлик қисмига тиканли сим торта бошлаганини маълум қилди.\nТиканли сим Қирғизистоннинг Чарбақ қишлоғи яқинида ўрнатилмоқда. Чарбақ билан Сўхнинг Ҳушёр қишлоғи аҳолиси ўртасида 5-7 январ кунлари можаро келиб чиққан эди. Ҳодисада қирғиз чегарачиларининг ўт очиши оқибатида, беш нафар ўзбекистонлик жароҳатланган эди. Ўзбекистонликлар воқеа пайтида гаровга олиб, кейинчалик қўйиб юборган 30 дан ортиқ қирғизистонлик орасида ҳам жароҳатланганлар борлиги айтилди.\nВоқеа юз берганидан бери Сўх қамалда қолмоқда. Ўзбекистоннинг Сўх тумани тўлалигича Қирғизистоннинг Боткен вилояти ичида жойлашган.


20 апрел 2021, Тошкент вақти: 13:53\nКлуб базаси ҳисобланган “Бунёдкор” стадионини Тошкент шаҳар ҳокими Жаҳонгир Ортиқхўжаев оталиққа олган\nБанкротлик ёқасида қолган “Бунёдкор” клубига ҳомийлик қилиш “Ўзбекнефтгаз” ширкати зиммасига юклатилди.\nАйни ширкат раиси Меҳриддин Абдуллаев клубнинг президенти этиб тайинланди.\nКлуб базаси ҳисобланган “Бунёдкор” стадионини эса, Тошкент шаҳар ҳокими Жаҳонгир Ортиқхўжаев оталиққа олмоқда.\nЯқин-яқинларгача Ўзбекистоннинг энг бой ва кучли футбол жамоаси сифатида кўрилган “Бунёдкор” клуби асосий ҳомийси бўлган “Ўзтрансгаз”дан пул келиши тўхтаб қолгани ортидан молиявий аҳволи оғирлашган.\nМолиявий муаммолар боис клуб мураббий¸ футболчилар ва техник ходимларга ойлик маошларини тўлолмай қолгани айтилганди.\n“Бунёдкор” клубининг янги ҳомийси “Ўзбекнефтгаз” ширкати раиси ва айни пайтда клуб президенти Меҳриддин Абдуллаев 3 март куни футбол жамоаси билан учрашди.\nШу куни жамоага Шуҳрат Мақсудов бош мураббий этиб тайинланган.\n"Бунёдкор"нинг янги президенти Меҳриддин Абдуллаев клуб аъзолари билан учрашди.\n“Ўзбекнефтгаз” матбуот хизмати раҳбари Сиёвуш Ҳошимовнинг Озодликка айтишича, “Бунёдкор” клубини оёққа турғизиш учун ширкат 2021 йилда 25 миллиард сўм ажратишни режаламоқда.\n“Биринчи навбатда, футболчиларнинг ойлигини ўз вақтида бериш ва болалар спортига эътибор қаратилади. Футболчиларни рағбатлантириш ғалабага қараб белгилаб борилади”, - деди Ҳошимов.\nЎн йил олдин дунёнинг энг қиммат мураббийси¸ бразилиялик Луиз Фелипе Сколари ва унинг ватандоши бўлган моҳир ҳужумчи Ривальдоларни ўнлаб миллион долларлик контрактлар эвазига ёллаган “Бунёдкор” клуби икки йил аввал футболчиларга ойликларини ҳам тўлолмай қолган.\nБунга клубнинг асосий ҳомийси бўлган “Ўзтрансгаз”дан пул келиши тўхтаб қолгани сабаб қилиб кўрсатилади.\n“Пулларнинг турли мақсадларда ишлатилмаслиги учун ҳаракат бошланди. Легионерларга келсак, ҳозирча мавжудлари билан ишлаб турилади, лекин номдор ва қимматбаҳо лигеонерларни олиб келиш ҳозирча режада йўқ. Олдингидай катта пуллар сарф қилинмайди”, - дейди “Бунёдкор”нинг янги ҳомийси “Ўзбекнефтгаз” матбуот хизмати бошлиғи Сиёвуш Ҳошимов.\nБундан олдин ижтимоий тармоқларда “Бунёдкор” клуби Тошкент шаҳар ҳокими Жаҳонгир Ортиқхўжаев ҳомийлигига ўтказилгани ҳақида хабарлар тарқалганди.\nОзодлик бу хабарлар юзасидан Тошкент шаҳар ҳокимлиги матбуот хизматидан изоҳ ололмади.\n"Бунёдкор" стадиони олдидаги чайқовчилар бозори.\n"Стадионнинг чимигача “Ўзбекнефтгаз” ҳисобидан қопланади"\nСиёвуш Ҳакимовга кўра, "Бунёдкор" клубини “Ўзбекнефтгаз” тўлалигича ўз ҳомийлигига олган.\n“Тошкент ҳокимлиги стадионда кўнгилочар тадбирлар ўтказиш орқали пул келишини таъминлайди. Лекин стадионни ушлаб туриш ҳомий зиммасида бўлади. Стадионнинг чими, уни тозаловчи фаррош ва бошқа касб эгаларининг ойлиги барчаси “Ўзбекнефтгаз” ҳисобидан қопланади”, - деди Ҳошимов.\nЎзбекистоннинг нефт ва газ соҳаси монополисти бўлган "Ўзбекнефтгаз" истеъмолчилар томонидан нархларни асоссиз равишда кўтаришда айбланиб келади. Ўтган йил мартида ширкатнинг АИ-92 маркали бензин нархини 6200 сўмдан 6000 сўмга тушириб, аксар аҳолига сотиладиган АИ-80 бензини нархини туширмагани эътирозларга сабаб бўлган. "Ўзбекнефтгаз" жаҳонда нефть нархи кескин тушиб кетган пандемия даврида нархларни туширмагани учун танқид қилинган.\nОзодлик "Ўзбекнефтгаз" вакилларидан "Бунёдкор"га ҳомийлик, алалоқибат аҳоли зиммасига тушмайдими?\n"Йўқ, тушмайди, бу аниқ. Ўзбекнефтгаз АЖ Ўзбекистоннинг нефт ва газ соҳаси монополисти эмас. Сабаби, Ўзбекистонда биздан бошқалар ҳам нефт ва газ қазиб чиқарадику.\nКейин, "Ўзбекнефтгаз" жаҳонда нефть нархи кескин тушиб кетган пандемия даврида нархларни туширмагани учун танқид қилинган. Бензин нархини биржа белгилаши ўтган йил 1 мартидан Президент қарори билан белгилаб берилганку ака биз нархни белгиламаймизку", деб жавоб берди ширкат матбуот котиби Сиёвуш Ҳошимов.\nФутбол ишқибозлари. Бунёдкор стадиони.\nКлублар хусусийлаштирилмаса футбол ривожланмайди\nЎзбекистонлик футбол журналисти Сарвар Абдуллаев футбол клублари қачонки хусусий бўлса ривожланади, деган фикрда.\n“Кеча ҳомий “Ўзтрансгаз” эди, бугун “Ўзбекнефтгаз”. Бу компания “Бунёдкор”ни қанча вақтгача тортар экан кўрамиз. Лекин, футбол клублари ҳусусийлаштирилмаса, ривожланмайди", -дейди шарҳловчи.\nУнинг сўзларига кўра, бу клубни сен ҳомийликка оласан, стадионини сен оталиққа оласан, деб футболни ривожлантириб бўлмайди.\n"Ҳомий бугун пул бериши, эртага бермай қўйиши мумкин, чунки бизда чет давлатларидаги каби ҳомийликдан фойда кўрилмайди. Футбол клубларининг ўзи фойда кўриши ва шу фойдадан ўзини ўзи таъминлаши керак. Чет давлатларда реклама эвазига ёки трансляция эвазига футбол катта фойда келтиради, афсуски бизда ундай эмас, - дейди журналист.\n“Бунёдкор” нинг "олтин даври" саналган 2000-йилларда унинг ортида мамлакатдаги аксар даромадли бизнесни ўз қўлига олган қудратли Zeromax компанияси ва Ўзбекистоннинг ўша пайтдаги президенти Ислом Каримовнинг тўнғич қизи Гулнора Каримова тургани айтилади.\n2010 йилда Zeromax касодга учрагани эълон қилинди ва унга тегишли барча мол-мулк ҳибс қилинди.\nШундан сўнг“Бунёдкор” клубини молиялаш “Ўзтрансгаз” зиммасига юклатилганди.\nЎзбекистон суперлигасида тўп сураётган "Бунёдкор" 2020 йилги мавсумни 43 очко тўплаб, 14 жамоа орасида 4-ўрин билан якунлади.\nОзодлик "Бунёдкор" клуби ҳомийларинин ўзгариши борасида Ўзбекистон футбол ассоциациясидан изоҳ ололмади.\nЎзбекистонда спорт, айниқса, футбол куч тизимлари назоратида бўлиб келган. Кучишлатар тизимларнинг соҳага раҳбарлик ва кураторлик қилиши мустақиллик йилларида шаклланган анъана.\nЎз вақтида ЎФАга (бунга қадар ЎФФ - Ўзбекистон футбол федерацияси) собиқ ички ишлар вазири Зокиржон Алматов узоқ йиллар раҳбарлик қилган.\n2019 йил июлидан буён эса ЎФАни Давлат хавфсизлик хизмати раиси Абдусалом Азизов бошқариб келади.


26 октябр 2020, Тошкент вақти: 14:32\n16 ноябрь куни таниқли ëзувчи Мамадали Маҳмудов Ўзбекистон Ëзувчилар уюшмаси аъзолигига қайта тикланди.\n- Мени Сирожиддин Саид чақирди¸ бориб Ëзувчилар уюшмасига қайта тиклаш бўйича ариза ëзиб келдим. Воқеалар шиддат билан ривожланиб¸интервьюдан икки кун ўтиб¸ бугун қўлимга аъзолик гувоҳномасини беришди¸ - деди 16 ноябрь куни Озодлик суҳбатлашган ëзувчи Мамадали Маҳмудов.\n- Мен Шавкат Мирзиëевни аввалдан яхши биламан. Президентликка келганидан бери уни қўллаб-қувватлаб келаяпман ва бошқаларни ҳам шунга даъват қилаяпман. Бу одам катта ишларни қилаяпти ва бундан кейин ҳам уни қўллашда давом этишимиз керак¸ - деди Маҳмудов.\n- Уюшмага қайта тикланиш¸ Ëзувчилар боғида ижод қилишимга имкон беради¸ - деди Маҳмудов.\nOzodNazar: “Ўзбекистон Ёзувчилар уюшмасини ислоҳ қилиш керак!”\nМамадали Маҳмудов "Эътиқод эркинлиги" мукофотига тавсия қилинди


Шавкат Мирзиёев Европа кенгаши президенти билан коронавирусга қарши кураш масаласини муҳокама қилди\nЎзбекистон Республикаси Президенти Шавкат Мирзиёев 20 апрель, душанба куни, Европа кенгаши президенти Шарль Мишель билан телефон орқали мулоқот қилди. Бу ҳақда Президент матбуот хизмати хабар берди.\nХусусан, ўтган йил якунларига кўра Ўзбекистоннинг Европа Иттифоқи мамлакатлари билан ўзаро савдо ҳажми сезиларли даражада ортди. Германия, Франция, Италия, Бельгия, Венгрия ва Европанинг бошқа давлатлари етакчи компаниялари иштирокида муҳим инвестиция лойиҳалари амалга оширилмоқда, қўшма корхоналарнинг умумий сони эса 1000 тадан ошди.\nБундан ташқари, асосий молиявий институтлар, шу жумладан, Европа тикланиш ва тараққиёт банки, Европа инвестиция банки билан самарали ҳамкорлик кенгаймоқда.\nЕвропа кенгаши президенти Ўзбекистонда коронавирус инфекцияси тарқалишига қарши кураш ва пандемиянинг мамлакатни ижтимоий-иқтисодий ривожлантириш борасида амалга оширилаётган ислоҳотларга салбий таъсирини камайтириш бўйича кўрилаётган қатъий чора-тадбирларни юксак баҳолади ва тўлиқ қўллаб-қувватлади.\nШарль Мишель Европа Иттифоқи ушбу глобал хатарга қарши курашишда Ўзбекистонга зарур ёрдам кўрсатишга тайёрлигини билдирди, мамлакатга ушбу мақсадлар учун молиявий-техник кўмак ажратиш тўғрисида қарор қабул қилингани тўғрисида хабар қилди.\nСуҳбат якунида Президент Шавкат Мирзиёев ва Европа кенгаши президенти Шарль Мишель Ўзбекистон ва Европа Иттифоқи ўртасидаги конструктив мулоқот ва кенг кўламли ҳамкорликни ривожлантиришга интилишлари қатъий эканини таъкидлади.


Бишкекда 30 нафар талаба қиз ишлаган вебкам-студияни фош қилишди\nОктябрь тумани ИИБ порнографик материалларни тайёрлаш ёки сотиш факти бўйича жиноят иши қўзғатди. Бу ҳақда Қирғизистон Ички ишлар вазирлиги хабар қилмоқда.\nУнинг маълумотларига қараганда, милицияга Д. исмли кимдир ўзларининг жинсий хизматларини Интернет орқали сотадиган қизлар иштирокида порнографик материаллар тайёрлаш ва сотиш бўйича студия ташкил қилгани ҳақида хабар тушди.\n«Студияда қизлар веб моделлар сифатида ишлаган, улар эротик онлайн видеочат ўтказган, бунда иштирокчи қизлар яланғоч бўлиб эротик ёки порнографик шоу кўрсатишган. Қизларга барча ускуналари бор хона берилган, бу ерда улар маълум пул суммаси эвазига Интернет орқали мижозлар билан мулоқот қилишган ва уларнинг барча талабларини бажаришган. Студияда бир неча сменада ишлашаётгани ва бажарилган иш учун гонорар олишаётгани аниқланди», - дейилади хабарди.\nТаъкидланишича, тинтув вақтида уйда 30 га яқин қизлар - турли олий ўқув юртларининг талабалари бўлишган. Ҳар бир хонада икки ўринли ётоқхона кароватлари, веб камерали монитор, шунингдек, компьютер бор эди. Милиция 16 та компьютер, 150 тадан ортиқ интим ўйинчоқларни ҳам фош қилди.\nМарт ойида Бишкек Ички ишлар бош бошқармаси йил бошидан буён Интернет орқали интим хизмат кўрсатувчи 64 нафар қизларни ҳисобга қўйганини хабар қилган эди.


Андижондаги поликлиникада юз берган портлашда жабрланган ўқувчиларнинг аҳволи яхшилиги айтилмоқда - Халқ сўзи\n19:46 26 Февраль 2019 Жамият\nАндижон шаҳри кўп тармоқли марказий поликлиникаси ҳудудидаги “Иссиқлик манбаи” акциядорлик жамиятига қарашли иситиш қозонининг портлаши натижасида юз берган ҳолат оқибатида 18 нафар ўқувчи енгил ва ўрта даражада тан жароҳати олганини аввал хабар қилган эдик.\n— Бўлимимиз марказий поликлиниканинг орқа томонида жойлашган. Кириш фақат бир томонлама. Хонамда ўтирганимда гумбурлаган овоз эшитилди. Ташқарига чиққанимда ойналар синган экан, тиббий кўрикдан ўтаётган болалар чўчиб кетганини кўрдим. Ҳамкасбларим билан уларга биринчи тез тиббий ёрдамни кўрсатишга ҳаракат қилдик. Жароҳат олганларни, барча беморларни шошилинч тиббий ёрдам машинасида Республика шошилинч тез ёрдам илмий маркази Андижон филиалига юбордик, — дейди поликлиника фтизиатрия бўлими мудири Дилшодбек Халилов.\n— Дугоналарим билан ичкарида навбатда турган эдик, — дея воқеани сўзлаб берди ўқувчи Руқия Абдуҳалимова. — Шифокорлар шовқин қилмаслигимизни илтимос қилишганидан сўнг ташқарига чиқдик. Шунда қозонхонадан тутун чиқаётгандек бўлди. Эътибор бермадик. Пиллапоядан тушганимиздан 2-3 дақиқа кейин бирданига портлаш юз берди. Қўрқиб кетдик. Бир-икки жойимиз шилинди. Ҳозир аҳволимиз яхши.\n— Ташқарида тургандик, — дейди ўқувчи Нурилло Абдуманнопов. — Бирдан гумбурлаган овоз эшитилиб, ҳаммаёқ тутунга тўлиб кетди. Орқамдан шиша синиқлари учиб келгандек бўлди. Қўлимга шикаст етди.\n— Ҳодиса 26 февраль куни соат 10:26 да поликлиниканинг фтизиатрия бўлими жойлашган ҳудудда юз берган, — дейди Андижон шаҳри тиббиёт бирлашмаси бошлиғи Тоҳир Зокиров. — Бу ерда белгиланган режа-жадвал асосида шаҳар халқ таълими бўлими тасарруфидаги 4-умумтаълим мактабининг 9-“Г” синф ўқувчилари флюорография текширувидан ўтаётган бўлган. 18 нафар ўқувчи турли даражада тан жароҳатлари олган. Хизмат кўрсатаётган шифокорларнинг ҳолати ҳам яхши. Бундан ташқари, поликлиникада бўлган яна 10 нафар мурожаат қилганларга қабулхонада амбулатор-психологик ёрдам кўрсатилган. Айни пайтда тегишли ташкилотлар томонидан текширув, суриштирув ишлари давом этмоқда.\n— Бугун соат 11:00 лар чамасида марказимизга марказий поликлиникада юз берган ҳодиса натижасида 18 нафар бемор олиб келинган, — дейди Республика шошилинч тез ёрдам илмий маркази вилоят филиали бош врачи Азизбек Мамадиев. — Беморларнинг уч нафари ўрта даражада тан жароҳати олган. Улар нейрореанимация бўлимига ётқизилган. Бири оёқ, иккинчиси елка қисмида жароҳати борлиги учун жарроҳлик амалиёти ўтказилди. Қолган 14 нафарининг тан жароҳати енгил, аксарият болалар қўрқиб кетган. Уларга биринчи тиббий ёрдам кўрсатилган. Ҳозирги пайтда нейротравматология бўлимига ётқизилган. Беморларнинг барчаси шифокорларнинг доимий назоратида, белгиланган тартибда муолажалар қилинмоқда.


АҚШда норозилик намойишлари узр сўраш билан якунланди (фото, видео) » Ўзбекистон янгиликлари – Zamin.uz\n, 04 2020, 16:05\n02 июн, 00:30 1 486 Дунё\nМаълумки, бир неча кундан буён АҚШда фуқароларнинг норозилик намойишлари давом этмоқда. Бу норозилик хатти-ҳаракатларига 25 май куни Миннесота штатининг Миннеаполис шаҳрида полициячининг қора танли шахс устидан самосуд амалга оширгани ва унга зўравонлик ишлатиб кутилмаганда ўлдириб қўйгани сабаб бўлган.\nХалқ намойишга чиқиб, полициячиларнинг авомашиналарини синдириб, ёқа бошлашди. Бу тартиббузарликлар жамият тинчини бузиб, раҳбар органларни ҳавотирга солиб қўйди. Шу сабабли ушбу шаҳарларда комендантлик соати жорий этилганди. Булар ҳақида аввалги мақолаларда батафсил ёритганмиз.\nБугун америкалик полициячилар ўз ҳамкасбларининг қилган қотиллиги учун халқ олдида тиз чўкиб, кечирим сўрамоқда. Ушбу расмларда бу жараёндан лавҳалар акс этган.\nХалқ тўфондир, халқ кучдир, аммо унинг кўнгли жуда бўш... "Бўлди, бас қилинг, менга ҳаво етмаяпти!" деб нола қилган англо-америкалик фуқаро эса йиртқич полициячининг тошдай зил поябзали остида ўлиб кетди. Афсус, у энди қайтмайди...\nМиннеаполисда юк машинаси тўғри норозилик намойиши иштирокчилари устига ҳайдалди (видео) 01 июн, 12:38\nAl Arabia телеканалининг Бағдоддаги офисига жангарилар ҳужум қилди 06 окт, 11:05\nИндонезияда норозилик намойишлари бошланди (видео) 23 мая, 23:55\nТуркияда норозилик намойишлари бошланди (видео) 14 мая, 13:33


Тожикистонда ҳибсхонадаги маҳбусларнинг яқинлари намойиш ўтказди\n26 октябр 2021, Тошкент вақти: 11:05\n2 октябр куни элликка яқин тожикистонлик Душанбе шаҳридаги 1-сонли тергов ҳибсхонаси ёнида йиғилиб, бу муассасада сақланаётган қариндошларини кўришга рухсат берилмаётгани юзасидан норозилик изҳор қилдилар.\nБу ҳақда маълумот олганимиздан сўнг дарҳол у ерга етиб бордик ва у ерда эллик чоғли киши изолятор атрофида ўзаро дардлашиб турганига гувоҳ бўлдик.\nҚўлимизда микрофон кўрган ота-оналарнинг айримлари дардини оммавий ахборот воситалари орқали ҳукумат бошлиқлари ва жамоатчиликка етказишга қарор қилди.\n- Мана икки ойдан ошиб қолди, укамнинг ёнига киритишмайди. Шу вақт ичида уч марта келиб кетдим, ҳар гал сабабини изоҳламасдан қайтариб юборишаяпти. Укамни Мирзо Зиёев гуруҳига мансублик айби билан 30 йилга кесиб юборишди. Лекин укам ҳеч қандай террорист эмас. У мен билан бирга яшаган, ўзи касалманд эди. Ўтган йилги воқеалардан кейин уни уйдан олиб кетишди. Террорист уйда ўтирмайди. Бир йил-икки йил машқ қилади. Устига устак, бугун унинг ҳолидан хабар олишга рухсат беришмаяпти, - дея зорланади Восеъ туманидан келган Маҳбуба Нуралиева.\nМаҳбубахоннинг укаси шу йил августи ойи бошларида Тожикистон Олий суд ҳукми билан узоқ муддатларга қамалган 46 маҳбуснинг биридир.\nТожикистон Олий суди бу гуруҳни 2009 йил июнида Мирзо Зиёев ва Неъмат Азизов бошчилигида Тавилдарада террорчилик хуружлари содир этганлик айби билан турли муддатларга озодликдан маҳрум қилган эди.\nБошқа бир суҳбатдошимиз Пирмуҳаммад Азизов ҳам маҳбус фарзандини кўрмаганига икки ойча бўлиб қолганидан шикоят қилди.\n- Қўлимизда Олий суднинг қарори бор фарзандимизни кўриш учун. Лекин булар бизга свидания бермаяпти. Сабабини ҳам тушунтирмайди. “25 сентябргача карантин”, деган эди. Мана карантин ҳам тугади. Лекин бугун яна рухсат йўқлиги айтилди. Бирор киши дардимизга қулоқ солмайди, - дейди Ваҳдат туманидан келган Азизов.\nНорози ота-оналар ўзидан орттириб, фарзандига атаб олиб келган озиқ- овқат уларга етиб боряптими-йўқми - бундан ҳам хабарлари йўқлигини, баъзилари эса фарзанди ҳаёт эканига шубҳа қилишини айтади.\nТожикистон Адлия вазирлигининг қамоқхоналарни назорат қилиш бошқармаси муовини Худомон Муборакқадамов маҳбуслар билан учрашишининг таъқиқланганини Миллий хавфсизлик қўмитаси ҳибсхонасидан қочган маҳбусларга нисбатан янгидан очилган жиноят иши билан боғлади.\n- Август ойида бу маҳбуслар устидан ҳукм чиқарилганидан кейин уларни қамоқхоналарга жойлаш кутилган эди, бироқ улгурмадик. Чунки ҳукм кучга кирмай улардан айримлари Миллий хавфсизликнинг вақтинча сақлаш қамоқхонасидан қочди. Шундан сўнг қочоқ маҳбусларга нисбатан Олий суд ҳукми ҳам бекор қилиниб, янгидан жиноий иш қўзғатилди. Бу қамоқхонада қолган ва айни пайтда яқинлари билан учраштирилмаётган маҳбуслар эса ўша воқеа гувоҳи сифатида тергов қилинмоқда. Тергов тугагандан сўнг улар албатта учраштирилади, - дея маълум қилди Адлия вазирлиги расмийси Муборакқадамов.\nТожик мулозими ўз идораси маҳбусларнинг ота-оналари ва яқинлари билан учрашишларидан манфаатдор эканини, чунки уларнинг тез-тез учрашишлари маҳбусларнинг ахлоқан тузалишига сабаб бўлишини айтди.\nБиз билан ўзаро суҳбат сўнгида қамоқхоналарни назорат қилиш бошқарма расмийси Муборакқадамов масала ижобий ҳал қилинишига ваъда берди.\nАйни пайтда маҳбусларнинг яқинлари бундай пуч ваъдалар ўзларига кўплаб марта берилганини, бироқ ҳар гал учрашув ваъда қилинган кун минг қайғу аламга ботиб, уйга қайтаётганларини айтишди.\nЮқорида суҳбатлашганимиз Маҳбуба Нуралиева аввалги учрашувларда укаси қийноқларга солинаётгани ва саломатлиги ёмонлашганидан шикоят қилганини айтади.\n- Мен унинг тириклигига ишонмайман. Ким билади - у қийноққа чидамай ўлган бўлиши мумкин, шунинг учун бизга учрашув бермаётгандир? Аввалги передачаларимизни етказиб беришмаган. Улар судгача фақат сув ичган, - дейди Маҳбуба Нуралиева маҳбус укасига атаб олиб келган таом идишини ерга қўйиб, толиган бармоқларини уқаларкан.\nБироқ Адлия вазирлиги расмийси Муборакқадамов бу даъволарда асос йўқлигини айтар экан, “маҳбуслар қандай гуноҳ қилмасин, энг аввало, улар биз учун инсон. Бу ерда уларга барча шароитлар яратиб берилган”, дея таъкидлади.